โลโก้สำหรับการเผยแพร่ในญี่ปุ่น
***ซัมเมอร์ วอร์ส*** (ญี่ปุ่น: サマーウォーズ; โรมาจิ: *Samā Wōzu*; อังกฤษ: Summer Wars; ราชบัณฑิตยสถาน: *ซัมเมอร์วอส์*) เป็นอนิเมะบันเทิงคดีแนววิทยาศาสตร์และวีรคติซึ่งมะโมะรุ โฮะโซะดะ (Mamoru Hosoda) กำกับ ซะโตะโกะ โอะกุเดะระ (Satoko Okudera) เขียนเรื่อง บริษัทแมดเฮาส์ (Madhouse) ผลิต และบริษัทวอร์เนอร์ บราเธอร์ส พิกเจอร์ส (Warner Bros. Pictures) เผยแพร่ในปี 2552 มีเนื้อหาเกี่ยวกับนักเรียนชายชั้นมัธยมศึกษาตอนปลายคนหนึ่งซึ่งเดินทางกับนักเรียนหญิงรุ่นพี่ร่วมโรงเรียนไปฉลองวันครบรอบวันเกิดปีที่เก้าสิบของย่าทวดของเธอในฤดูร้อน แต่ต้องร่วมกับครอบครัวของเธอต่อต้านนักเลงคอมพิวเตอร์ในโลกออนไลน์

อนิเมะเรื่องนี้ แมดเฮาส์สร้างสรรค์ขึ้นถัดจาก *กระโดดจั๊มพ์ทะลุข้ามเวลา (The Girl Who Leapt Through Time)* ซึ่งเป็นผลงานของโฮะโซะดะและโอะกุดะระเช่นกัน โดยเริ่มกระบวนการในปี 2549 และโยจิ ทะเกะชิเงะ (Yōji Takeshige) กำกับฝ่ายศิลป์ ในช่วงแรก ข่าวคราวเกี่ยวกับอนิเมะเป็นแต่เสียงลือเสียงเล่าอ้างปากต่อปากและทางอินเทอร์เน็ต กระนั้น ก็กระตุ้นความสนใจของสาธารณชนอย่างยิ่ง ต่อมาอีกสองปีจึงแถลงข่าวเปิดโครงการที่เทศกาลอนิเมะนานาชาติโตเกียว (Tokyo International Anime Fair) และเผยแพร่ตัวอย่างภาพยนตร์ครั้งแรกในเดือนเมษายน 2552 ในปีนั้นเอง จิตรกรอิกุระ ซุงิโมะโตะ (Iqura Sugimoto) ได้ดัดแปลงอนิเมะเป็นมังงะลงพิมพ์เป็นตอน ๆ ด้วย

หลังจากฉายในโรงภาพยนตร์หนึ่งร้อยยี่สิบเจ็ดแห่งทั่วประเทศญี่ปุ่นตั้งแต่วันที่ 1 สิงหาคม 2552 อนิเมะเรื่องนี้ทำรายได้มากกว่าหนึ่งล้านดอลลาร์สหรัฐเมื่อสิ้นสัปดาห์แรก นับเป็นอนิเมะที่สร้างรายได้มากที่สุดเป็นอันดับที่เจ็ดในประเทศสำหรับสัปดาห์นั้น อนึ่ง ในภาพรวม อนิเมะนี้เป็นชื่นชอบของผู้ชมทั่วกัน ได้รับคำวิพากษ์วิจารณ์ในทางดี ได้รับรางวัลใหญ่หลายรางวัล และประสบความสำเร็จด้านรายได้ โดยรายได้รวมทั่วโลกอยู่ที่สิบแปดล้านดอลลาร์สหรัฐ

สำหรับประเทศไทย บริษัทดรีม เอกซ์เพรส (เดกซ์) นำอนิเมะนี้เข้ามาฉายในวันที่ 26 กุมภาพันธ์ 2555 วันเดียว และ ณ กรุงเทพมหานครแห่งเดียว นับเป็นอนิเมะโรงเรื่องที่ห้าที่บริษัทนี้เผยแพร่ในราชอาณาจักร ต่อมา ได้ผลิตเป็นบลูเรย์และดีวีดีขายตั้งแต่เดือนเมษายน ปีนั้น

เนื้อเรื่อง
-----------

ณ เวลาที่เรื่องดำเนินไปนั้น สังคมโลกทั้งภาครัฐบาลและภาคเอกชนต่างพึ่งพาอาศัยระบบอินเทอร์เน็ตที่เรียก "อ็อซ" (OZ) เป็นอันมาก ครั้งนั้น เค็นจิ โคอิโสะ อายุสิบเจ็ดปี เป็นนักเรียนมัธยมศึกษาปีที่ 5 มีพรสวรรค์ด้านคณิตศาสตร์เกือบจะเป็นตัวแทนแข่งขันโอลิมปิกของประเทศญี่ปุ่น และทำงานนอกเวลาเป็นผู้ดูแลระบบอ็อซดังกล่าวพร้อมกับทาคาชิ ซาคุมะ เพื่อนสนิทของเขา

วันหนึ่ง นัตสึกิ ชิโนะฮาระ หญิงสาวอายุสิบแปดปี ซึ่งเป็นนักเรียนรุ่นพี่ของเค็นจิ ชักชวนให้เขาไปร่วมงานเลี้ยงฉลองวันครบรอบวันเกิดปีที่เก้าสิบของซากาเอะ จินโนะอุจิ ย่าทวดของเธอ โดยว่า ให้ถือเป็นการจ้างทำงานพิเศษ เค็นจิซึ่งหลงรักเธออยู่แล้วจึงรับคำ และพร้อมกันเดินทางไปยังที่พำนักของนางซากาเอะ ณ ชานเมืองอุเอะดะ จังหวัดนะงะโนะ เมื่อถึงแล้ว เขาพบว่า บ้านตระกูลจินโนะอุจิเป็นหมู่คฤหาสน์เก่าแก่ใหญ่โต ตั้งอยู่บนเขาทั้งลูกซึ่งเป็นของตระกูล และตระกูลนี้เป็นเลือดเนื้อเชื้อไขของซามูไรซึ่งประจัญบานกับตระกูลโทะกุงะวะในปี 2158 จึงเป็นที่เคารพศรัทธาของคนในสังคมนับแต่นั้นจนบัดนี้ นัตสึกิแนะนำเขาต่อย่าทวดว่า เขาเป็นคนรักของเธอ และตกลงใจจะสมรสกันในไม่ช้านี้ ซึ่งทำให้เขาตกใจเป็นอันมาก แต่นัตสึกิได้ร้องขอให้เขาเออออด้วย เพราะต้องการให้ย่าทวดเบาใจเรื่องความมั่นคงในชีวิตของเธอ

ระหว่างอาศัยอยู่ ณ บ้านตระกูลจินโนะอุจิ เค็นจิได้พบสมาชิกมากหน้าหลายตาของตระกูลนี้ หนึ่งในนั้นคือ วาบิสึเกะ จินโนะอุจิ ผู้เชี่ยวชาญด้านคอมพิวเตอร์ ซึ่งนางซากาเอะเก็บมาเลี้ยงเป็นหลานตั้งแต่ยังเล็ก แต่ภายหลังได้ละทิ้งนางไปอาศัยในสหรัฐอเมริกานานกว่าสิบปี

คืนนั้น เค็นจิได้รับไปรษณีย์อิเล็กทรอนิกส์ส่งรหัสคณิตศาสตร์มาให้ทางโทรศัพท์มือถือ เขาจึงคำนวณจนแก้รหัสนั้นเป็นผลสำเร็จ ปรากฏว่า เขาถูกเลิฟแมชชีน (Love Machine) ปัญญาประดิษฐ์ตัวหนึ่งซึ่งอาศัยในระบบอ๊อซ ล่อลวงให้เผยรหัสผ่านสำหรับผู้ดูแลระบบอ๊อซของเขา เลิฟแมชชีนอาศัยชื่อบัญชีและอวตารของเขาเข้าสู่ระบบอ๊อซเพื่อบ่อนทำลาย ทำให้เจ้าพนักงานออกหมายจับเขาเป็นข่าวเกรียวกราว เค็นจิ ทาคาชิ และคาซึมะ อิเคซาว่า เด็กชายวัยสิบเก้าปีซึ่งเป็นญาติของนัตสึกิและเป็นสมาชิกระบบอ๊อซเช่นกันโดยใช้อวตารนามว่า คิงคาซม่า (King Kazma) จึงพร้อมกันเผชิญหน้ากับเลิฟแมชชีน แต่หาอาจเอาชนะได้ไม่ เลิฟแมชชีนก่อกวนระบบต่อไปโดยอาศัยชื่อบัญชีของผู้อื่นที่ตนลักมา จนสร้างความเสียหายเป็นวงกว้างในโลกจริง ทั้งการประปา การคมนาคม การสื่อสาร และการไฟฟ้า เป็นต้น ขณะนั้น โชตะ จินโนะอุจิ ญาติของนัตสึกิซึ่งเป็นเจ้าพนักงานตำรวจ มาพบเค็นจิ จึงแสดงตัวเข้าจับกุมและนำพาเขาไปยังสถานีตำรวจ แต่เพราะการจราจรยุ่งเหยิงอยู่ โชตะจึงจำต้องพาเขากลับคฤหาสน์ตระกูลจินโจะอุชิดังเดิม

นางซากาเอะทราบเรื่องแล้วเห็นว่า สถานการณ์เป็นประหนึ่งสงคราม จึงอาศัยเส้นสายที่นางมีอยู่กับบุคคลสำคัญต่าง ๆ ในวงสังคม เป็นต้นว่า รัฐมนตรี ผู้บัญชาการตำรวจแห่งชาติ เจ้าพนักงานหน่วยฉุกเฉินต่าง ๆ ทั้งในฐานะที่นางเป็นครูบาอาจารย์และเป็นญาติของพวกเขา และในฐานะที่ตระกูลนางเคยเป็นมูลนายของตระกูลพวกเขา สั่งการและกระตุ้นให้เขาเหล่านั้นทำหน้าที่อย่างแข็งขันที่สุดเพื่อป้องกันมนุษยชาติจากมหันตภัยครั้งนี้ เวลานั้น นางพบว่า เป็นวาบิสึเกะเองที่สร้างปัญญาประดิษฐ์เลิฟแมชชีนขึ้น นางเห็นว่า เป็นการทรยศต่อความไว้เนื้อเชื่อใจที่สังคมมีให้แก่ตระกูล ทั้งคู่มีปากเสียงกัน และวาบิสึเกะหนีออกคฤหาสน์ไปอีกครั้ง คืนนั้น นางซากาเอะชวนเค็นจิเล่นไพ่โคะอิโคะอิ (Koi-Koi) และบอกเขาว่า นางทราบดีว่าเขามิใช่คนรักของนัตสึกิ แต่ก็เห็นว่า เขามีความจริงใจและรับผิดชอบเพียงพอที่จะดูแลนัตสึกิได้ จึงฝากฝังนัตสึกิไว้กับเขา เช้ารุ่งขึ้น นางซากาเอะสิ้นลม เพราะเลิฟแมชชีนทำลายระบบซึ่งแพทย์ใช้ควบคุมการทำงานของหัวใจนาง มันซะกุ จินโนะอุจิ บุตรสุดท้องของนาง เผยว่า มารดามีอาการปวดเค้นหัวใจ (angina pectoris) และแพทย์ได้พึ่งพาระบบดังกล่าวเพื่อบำบัดรักษา

เหล่าชายชาวจินโนะอุจิตกลงร่วมกับเค็นจิสยบเลิฟแมชชีน ฝ่ายนัตสึกิและคนอื่น ๆ นั้นเตรียมงานศพนางซากาเอะ ตระกูลจินโนะอุจิวางแผนจัดการกับเลิฟแมชชีนโดยใช้ซูเปอร์คอมพิวเตอร์ของตระกูล แต่เนื่องจากเป็นคอมพิวเตอร์ขนาดยักษ์ จึงต้องอาศัยน้ำแข็งจำนวนมากทำความเย็นให้ ระหว่างที่ตระกูลจินโนะอุจิสามารถจับกุมเลิฟแมชชีนได้นั้น โชตะขนน้ำแข็งออกไปแช่ร่างของนางซากาเอะ เป็นเหตุให้ซูเปอร์คอมพิวเตอร์ร้อนขึ้นจนทำงานผิดปรกติ เลิฟแมชชีนพ้นจากพันธนาการ และบังคับวิถีดาวเทียมอะระวะชิ (Arawashi) ให้มุ่งสู่เตาปฏิกรณ์นิวเคลียร์บนพื้นโลก เวลานั้นเอง นัตสึกิพบพินัยกรรมของนางซากาเอะ จึงติดตามวาบิสึเกะกลับบ้านเป็นผลสำเร็จ มาริโกะ จินโนะอุจิ ธิดาคนโตของนางซากาเอะซึ่งสืบทอดหน้าที่ดูแลตระกูลต่อ เรียกประชุมและอ่านพินัยกรรมต่อหน้าคนทั้งปวง นางซากาเอะว่า อย่าได้ตื่นตระหนกกับความตาย นางไม่มีสมบัติอันใดจะให้เป็นแก่นสาร แต่ขอให้ทุกคนใช้ชีวิตและทำหน้าที่อย่างดีที่สุด นางหวังว่า วาบิสึเกะจะกลับบ้านบ้าง ถ้าเขากลับมาสักวันก็ให้ชวนรับประทานอาหารพร้อมหน้ากัน และไม่ว่าเผชิญความทุกข์ใจหรือกายประการใดก็ขอให้คงล้อมวงรับประทานอาหารกันฉันครอบครัว เพราะความเลวร้ายที่สุดในโลกนี้ คือ ความหิว และความอ้างว้าง วาบิสึเกะได้ฟังพินัยกรรมแล้วก็เข้าใจได้ว่า ย่ารักและให้อภัยตนเสมอ จึงร่วมมือกับคนอื่น ๆ กำราบเลิฟแมชชีน

เมื่อพบว่า เลิฟแมชชีนเห็นทุกสิ่งเป็นการละเล่น ตระกูลจินโนะอุจิจึงท้าทายให้เลิฟแมชชีนแข่งไพ่โคะอิโคะอิด้วยกัน แลกกับบัญชีผู้ใช้ที่เลิฟแมชชีนขโมยไป นัตสึกิลงแข่งและชนะเลิฟแมชชีนหลายรอบ แต่ในรอบหลังไขว้เขวจึงเสียแต้มเกือบสิ้น ผู้ใช้คนอื่น ๆ ทั่วโลกที่ได้รับบัญชีคืนแล้วจึงเข้าสู่ระบบอ๊อซและลงพนันข้างนัตสึกิ ทำให้เธอได้รับพลังใจจนเล่นไพ่ชนะเลิฟแมชชีน และเพื่อให้เลิฟแมชชีนสละการควบคุมดาวเทียมอะระวะชิ คิงคาซม่าเบี่ยงเบนความสนใจของเลิฟแมนชีน ขณะที่นัตสึกิพร้อมด้วยสมาชิกคนอื่น ๆ ของตระกูลช่วยกันปลดระบบป้องกันตนของเลิฟแมชชีน และทำลายองค์ของปัญญาประดิษฐ์เลิฟแมชชีนได้อย่างราบคาบ ฝ่ายเค็นจินั้นทะลวงเข้าระบบควบคุมดาวเทียมและผันวิถีไปทางอื่นที่ไม่ก่อความเสียหายแก่โลก ดาวเทียมอะระวะชิตกกระทบผิวโลกหน้าคฤหาสน์ตระกูลจินโนะอุจิแทน และยังให้ซุ้มประตูเข้าสู่คฤหาสน์ถึงแก่ความพินาศโดยสิ้นเชิง

ตระกูลจินโนะอุจิจัดงานฉลองชัยชนะและวันครบรอบวันเกิดของนางซากาเอะพร้อม ๆ กับพิธีศพของนาง มีแขกเหรื่อมาเป็นอันมาก ในโอกาสนี้ นัตสึกิจุมพิตเค็นจิหลังจากทั้งคู่บอกรักกัน คนทั้งสองจึงกลายเป็นคู่รักกันจริง ๆ

### ผังครอบครัว


|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  |  |  |   |  |  |  |   | คาสึโอะ ชิโนะฮาระ (55) |
|
|  |  |  |   |  |  |  |   |  |   |   |   |   | นัตสึกิ ชิโนะฮาระ (18) |
|   |   |   |
|  |  |  |   |   | มันโซ จินโนะอุจิ 陣内 万蔵 |   | ยูกิโกะ ชิโนะฮาระ (47) |
|   |   |   |
|  |  |  |   |   |  |  |  |   |   | ริกะ จินโนะอุจิ (42) |
|   |   |
|  |  |  |   |   | มาริโกะ จินโนะอุจิ (71) |   |   |
|   |   |
|  |  |  |   |   |  |  |  |   |   | ริอิจิ จินโนะอุจิ (41) |
|   |
|  |  |  |   |   |  |  |  |   |   | ทาสึเกะ จินโนะอุจิ (45) |   | โชตะ จินโนะอุจิ (21) |
|   |   |   |
|  |  |  |   |   | มันซุเกะ จินโนะอุจิ (70) |   |   | นาโอมิ มิวะ (42) |
|   |   |   |
| ซากาเอะ จินโนะอุจิ (89) |   |   |  |  |  |   |   | คิโยมิ อิเคซาว่า (39) |   | คาซึมะ อิเคซาว่า (13) |
|   |   |
|  |   |   |   |   |   |  |  |  |   |   | โยริฮิโกะ จินโนะอุจิ (45) |   |   | มาโอะ จินโนะอุจิ (9) |
|   |   |   |   |   |   |   |
|  |   |   |  |   |   |  |  |  |   |   |  |   |   |   |   |   |
|   |   |   |
|  |   |   |  |   |   |  |  |  |   |   | โนริโกะ จินโนะอุจิ (37) |   |   | ชินโกะ จินโนะอุจิ (6) |
|   |
|  |   |   |  |   |   | มันซากุ จินโนะอุจิ (68) |   |   | คุนิฮิโกะ จินโนะอุจิ (42) |
|   |   |   |
|  |   |   |  |   |  |  |  |   |   |  |   |   |   |   | คานะ จินโนะอุจิ (2) |
|   |   |   |
|  |   |   |  |   |  |  |  |   |   | นานะ จินโนะอุจิ (32) |
|
|  |   |   |  |   |  |  |  |   |   | คัตสึฮิโกะ จินโนะอุจิ (40) |   |   | เรียวเฮย์ จินโนะอุจิ (17) |
|   |   |   |
| โทะกุเอะ จินโนะอุจิ  陣内 徳衛 |   | วาบิสึเกะ จินโนะอุจิ (41) |   |  |   |   |   |   |   | ยูเฮย์ จินโนะอุจิ (7) |
|   |   |   |   |   |
|  |  |  |   |  |  |  |   | ยูมิ จินโนะอุจิ (38) |   |   | เคียวเฮย์ จินโนะอุจิ (0) |
|   |

ตัวละคร
-------

| ชื่อ | พากย์ |
| --- | --- |
| ญี่ปุ่น | อังกฤษ | ไทย |
| * **เค็นจิ โคอิโสะ**
* ราชบัณฑิตยสภา: เค็นจิ โคะอิโซะ
* (小磯 健二)
 | * เรียวโนะซุเกะ คะมิกิ
* (Ryunosuke Kamiki)
 | * ไมเคิล ซินเทอร์นิกลาส
* (Michael Sinterniklaas)
 | ภัทรวุฒิ สมุทรนาวี |
|   ชายหนุ่มวัยสิบเจ็ดปี มีอุปนิสัยขี้อาย เป็นนักเรียนมัธยมศึกษาปีที่ 5 ที่มีพรสวรรค์ด้านคณิตศาสตร์ เขาและทาคาชิ ซาคุมะ เพื่อนสนิท เป็นผู้ดูแลระบบอ๊อซ หรือโลกออนไลน์เสมือนจริงที่ใช้สนองความต้องการด้านต่าง ๆ ของมนุษย์ รวมถึงใช้จัดทำบริการสาธารณะในโลกจริง เขาได้รับการร้องขอจากนัตสึกิ ชิโนะฮาระ รุ่นพี่ ให้ไปร่วมงานวันคล้ายวันเกิดของย่าทวด และได้แก้รหัสคณิตศาสตร์ที่มีผู้ส่งมาให้กลางดึก ซึ่งกลับกลายเป็นการเปิดช่องให้ระบบอ๊อซถูกรุกราน เขาจึงต้องสงสัยเป็นรายแรก |
| * **นัตสึกิ ชิโนะฮาระ**
* ราชบัณฑิตยสภา: นะสึกิ ชิโนะฮะระ
* (篠原 夏希)
 | * นะนะมิ ซะกุระบะ
* (Nanami Sakuraba)
 | * บรีนา พาเลนเชีย
* (Brina Palencia)
 | วิภาดา จตุยศพร |
|   หญิงสาววัยสิบแปดปี มีบุคลิกลักษณะเปิดเผย ร่าเริง และมีพลังงานมาก เธอเป็นนักเรียนมัธยมศึกษาปีที่ 6 โรงเรียนเดียวกับเค็นจิ และได้ร้องขอให้เค็นจิไปร่วมงานวันคล้ายวันเกิดปีที่เก้าสิบของย่าทวดของเธอ โดยกล่าวว่า เป็นการจ้างให้ไปช่วยเตรียมงาน แต่เมื่อเค็นจิไปถึงแล้ว เธอกลับอ้างต่อคนทั้งหลายว่า เขากับเธอหมั้นหมายกันแล้ว ด้วยหวังจะให้ย่าทวดคลายกังวลเรื่องความมั่นคงของชีวิตเธอในอนาคต |
| * **คาซึมะ อิเคซาว่า**
* ราชบัณฑิตยสภา: คะซุมะ อิเกะซะวะ
* (池沢 佳主馬)
 | * มิสึกิ ทะนิมุระ
* (Mitsuki Tanimura)
 | * แม็กซีย์ ไวต์เฮด
* (Maxey Whitehead)
 | ศันสนีย์ ติณห์กีรดีศ |
|   เด็กชายวัยสิบสามปี เป็นญาติของนัตสึกิ และเป็นสมาชิกคนหนึ่งในระบบอ็อซ ใช้อวตารนามว่า คิงคาซม่า ซึ่งมีชื่อเสียงเพราะได้ชนะเกมทั้งหลายในระบบมาแล้ว ญาติ ๆ เรียกเขาว่า ฮิกิโกะโมะริ (hikikomori) เพราะเขามักหมกตัวอยู่กับคอมพิวเตอร์ในห้องโดยลำพังทั้งวัน เมื่อออกห้องก็มักฝึกกังฟูฉบับวัดเส้าหลินกับมันซุเกะ จินโนะอุจิ ปู่ของเขา |
| * **ซากาเอะ จินโนะอุจิ**
* ราชบัณฑิตยสภา: ซะกะเอะ จินโนะอุชิ
* (陣内 栄)
 | * ซุมิโกะ ฟุจิ
* (Sumiko Fuji)
 | * แพม โดเฮอร์ตี
* (Pam Dougherty)
 | อรุณี นันทิวาส |
|   สตรีวัยแปดสิบเก้าปี เป็นย่าทวดของนัตสึกิ และเป็นหัวหน้าตระกูลจินโนะอุจิซึ่งเป็นตระกูลขุนศึกแต่โบราณ แม้วัยร่วงโรย นางก็คงเป็นหัวใจของบ้าน และคอยธำรงความรักใคร่กลมเกลียวของวงศ์วานเสมอมา เพราะสืบเชื้อสายขุนนางและเป็นครูบาอาจารย์มาก่อน นางจึงมีความสนิทชิดเชื้อกับผู้ใหญ่นายโตจำนวนมากในสังคม |
| * **วาบิสึเกะ จินโนะอุจิ**
* ราชบัณฑิตยสภา: วะบิซุเกะ จินโนะอุชิ
* (陣内 侘助)
 | * อะยุมุ ไซโตะ
* (Ayumu Saito)
 | * เจ. ไมเคิล แททัม
* (J. Michael Tatum)
 | ธนกฤต เจนคลองธรรม |
|   ชายวัยสี่สิบเอ็ดปี เป็นผู้เชี่ยวชาญด้านคอมพิวเตอร์ และเป็นศาสตราจารย์ที่มหาวิทยาลัยคาร์เนกีเมลลอน (Carnegie Mellon University) นางซากาเอะเก็บเขามาเลี้ยงเป็นหลานตั้งแต่เขายังเล็ก เมื่อเจอกันครั้งแรก นางจูงมือเขาเดินไปตามชายทุ่งแล้วบอกเขาว่า จากนี้ไปจะเป็นครอบครัวกันแล้ว เขาไม่พูดจาตอบนางแม้สักน้อย แต่ก็กำมือนางไว้แน่นไม่ปล่อย ภายหลังนางเขียนในพินัยกรรมว่า เวลานั้น นางก็ให้รู้สึกว่าจะไม่ปล่อยมือเขาเช่นกัน เพราะครอบครัวย่อมไม่ปล่อยปละละทิ้งกัน ซึ่งทำให้วาบิสึเกะรู้สึกผิดที่หนีย่าไปอยู่สหรัฐอเมริกาหลายสิบปี |
| * **ทาคาชิ ซาคุมะ**
* ราชบัณฑิตยสภา: ทะกะชิ ซะกุมะ
* (佐久間 敬)
 | * ทะกะฮิโระ โยะโกะกะวะ
* (Takahiro Yokokawa)
 | * ท็อด ฮาเบอร์คอร์น
* (Todd Haberkorn)
 | อิทธิพล มามีเกตุ |
|   ชายหนุ่มวัยสิบเจ็ดปี เป็นเพื่อนสนิทของเค็นจิ และเป็นผู้ดูแลระบบอ็อซเช่นเดียวกัน |
| * **ยูกิโกะ ชิโนะฮาระ**
* ราชบัณฑิตยสภา: ยุกิโกะ ชิโนะฮะระ
* (篠原 雪子)
 | * คิโยะมิ ทะนิงะวะ
* (Kiyomi Tanigawa)
 | * แอนาสเตชา มูน็อซ
* (Anastasia Munoz)
 | ศันสนีย์ ติณห์กีรดีศ |
|   หญิงวัยสี่สิบเจ็ดปี เป็นมารดาของนัตสึกิ |
| * **คาสึโอะ ชิโนะฮาระ**
* ราชบัณฑิตยสภา: คะซุโอะ ชิโนะฮะระ
* (篠原 和雄)
 | * มุสึมิ ซะซะกิ
* (Mutsumi Sasaki)
 | * บิล เจนกินส์
* (Bill Jenkins)
 | มนูญ เรืองเชื้อเหมือน |
|   ชายวัยห้าสิบห้าปี เป็นบิดาของนัตสึกิ และเป็นผู้ว่าการประปา |
| * **มาริโกะ จินโนะอุจิ**
* ราชบัณฑิตยสภา: มะริโกะ จินโนะอุชิ
* (陣内 万理子)
 | * เมโกะ โนะบุซะวะ
* (Mieko Nobusawa)
 | * เชลลีย์ คาลีน-แบล็ก
* (Shelley Calene-Black)
 | ศันสนีย์ ติณห์กีรดีศ |
|   หญิงวัยเจ็ดสิบเอ็ดปี เป็นบุตรของนางซากาเอะ และเป็นแม่บ้าน |
| * **ริอิจิ จินโนะอุจิ**
* ราชบัณฑิตยสภา: ริอิชิ จินโนะอุชิ
* (陣内 理一)
 | * ทะกุยะ คิริโมะโตะ
* (Takuya Kirimoto)
 | * ชัก ฮิวเบอร์
* (Chuck Huber)
 | ธนกฤต เจนคลองธรรม |
|   ชายวัยสี่สิบเอ็ดปี เป็นบุตรของนางมาริโกะ เป็นเจ้าพนักงานสังกัดกองกำลังป้องกันตนภาคพื้นดินแห่งญี่ปุ่น (Japan Ground Self-Defense Force) และประจำการอยู่ที่ค่ายอิชิงะยะ (Camp Ichigaya) |
| * **ริกะ จินโนะอุจิ**
* ราชบัณฑิตยสภา: ริกะ จินโนะอุชิ
* (陣内 理香)
 | * ซะกิโกะ ทะมะงะวะ
* (Sakiko Tamagawa)
 | * ซินเธีย แคร็นซ์
* (Cynthia Cranz)
 | อรุณี นันทิวาส |
|   หญิงวัยสี่สิบสองปี เป็นบุตรของนางมาริโกะ และเป็นพนักงานเทศบาลเมืองอุเอะดะ |
| * **มันซุเกะ จินโนะอุจิ**
* ราชบัณฑิตยสภา: มันซุเกะ จินโนะอุชิ
* (陣内 万助)
 | * อิชิโร นะไง
* (Ichirō Nagai)
 | * จอห์น สวาซีย์
* (John Swasey)
 | ไกวัล วัฒนไกร |
|   ชายวัยเจ็ดสิบปี เป็นบุตรคนกลางของนางซากาเอะ ทำประมง และเป็นเจ้าของตลาดค้าปลา มีความสามารถด้านศิลปะการต่อสู้ที่เรียก โชรินจิเค็มโป (shōrinji-kenpō) และมักถ่ายทอดศิลปะนี้ให้คาซึมะผู้เป็นหลาน |
| * **ทาสึเกะ จินโนะอุจิ**
* ราชบัณฑิตยสภา: ทะซุเกะ จินโนะอุชิ
* (陣内 太助)
 | * ทะกะชิ โคะบะยะชิ
* (Takashi Kobayashi)
 | * จอห์น เบิร์จเมเออร์
* (John Burgmeier)
 | มนูญ เรืองเชื้อเหมือน |
|   ชายวัยสี่สิบปี เป็นบุตรของมันซุเกะ และเป็นเจ้าของห้างอุปกรณ์อิเล็กทรอนิกส์ |
| * **โชตะ จินโนะอุจิ**
* ราชบัณฑิตยสภา: โชตะ จินโนะอุชิ
* (陣内 翔太)
 | * ยุตะกะ ชิมิซุ
* (Yutaka Shimizu)
 | * ไมก์ แม็กฟาร์แลนด์
* (Mike McFarland)
 | อิทธิพล มามีเกตุ |
|   ชายวัยยี่สิบเอ็ดปี เป็นบุตรของทาสึเกะ และเป็นตำรวจ |
| * **นาโอมิ มิวะ**
* ราชบัณฑิตยสภา: นะโอะมิ มิวะ
* (三輪 直美)
 | * คะโอะริ ยะมะงะตะ
* (Kaori Yamagata)
 | * ลิเดีย แม็กเคย์
* (Lydia Mackay)
 | วิภาดา จตุยศพร |
|   หญิงวัยสี่สิบสองปี เป็นบุตรของมันซุเกะ เธอสมรสแล้ว แต่ชีวิตรักไม่ราบรื่น ภายหลังจึงหย่ากับสามี |
| * **คิโยมิ อิเคซาว่า**
* ราชบัณฑิตยสภา: คิโยะมิ อิเกะซะวะ
* (池沢 聖美)
 | * ทะงะเมะ ทะมุระ
* (Tagame Tamura)
 | * เจนนิเฟอร์ ซีแมน
* (Jennifer Seman)
 | อรุณี นันทิวาส |
|   หญิงวัยสามสิบเก้าปี เป็นบุตรของมันซุเกะ และเป็นมารดาของคาซึมะ เธอเป็นนักสังคมสงเคราะห์ ปฏิบัติหน้าที่อยู่ในจังหวัดนะโงะยะ ตลอดเรื่องจะเห็นว่าเธอตั้งครรภ์น้องสาวของคาซึมะ |
| * **มันซากุ จินโนะอุจิ**
* ราชบัณฑิตยสภา: มันซะกุ จินโนะอุชิ
* (陣内 万作)
 | * ทะดะชิ นะกะมุระ
* (Tadashi Nakamura)
 | * แบร์รี ยานเดล
* (Barry Yandell)
 | มนูญ เรืองเชื้อเหมือน |
|   ชายวัยหกสิบแปดปี เป็นบุตรสุดท้องของนางซากาเอะ คอยปรนนิบัติมารดาอยู่มิได้ขาด |
| * **โยริฮิโกะ จินโนะอุจิ**
* ราชบัณฑิตยสภา: โยะริฮิโกะ จินโนะอุชิ
* (陣内 頼彦)
 | * โยะจิ ทะนะกะ
* (Yoji Tanaka)
 | * รอเบิร์ต แม็กคอลลัม
* (Robert McCollum)
 | ภัทรวุฒิ สมุทรนาวี |
|   ชายวัยสี่สิบห้าปี เป็นบุตรคนแรกของมันซะกุ และเป็นเจ้าพนักงานการแพทย์ฉุกเฉินสังกัดกรมป้องกันอัคคีภัยประจำเมืองมะสึโมะโตะ จังหวัดนะงะโนะ |
| * **คุนิฮิโกะ จินโนะอุจิ**
* ราชบัณฑิตยสภา: คุนิฮิโกะ จินโนะอุชิ
* (陣内 邦彦)
 | * ฮะชิยะ นะกะมุระ
* (Hashiya Nakamura)
 | * แพทริก ไซซ์
* (Patrick Seitz)
 | อิทธิพล มามีเกตุ |
|   ชายวัยสี่สิบสองปี เป็นบุตรคนรองของมันซะกุ และเป็นนักผจญเพลิง สังกัดกรมป้องกันอัคคีภัยประจำเมืองซุวะ จังหวัดนะงะโนะ |
| * **คัตสึฮิโกะ จินโนะอุจิ**
* ราชบัณฑิตยสภา: คะสึฮิโกะ จินโนะอุชิ
* (陣内 克彦)
 | * มิสึตะกะ อิตะกุระ
* (Mitsutaka Itakura)
 | * คริสโตเฟอร์ อาร์. ซาแบต
* (Christopher R. Sabat)
 | ไกวัล วัฒนไกร |
|   ชายวัยสี่สิบปี เป็นบุตรคนท้ายของมันซะกุ และเป็นเจ้าพนักงานสังกัดกรมป้องกันอัคคีภัยประจำเมืองอุเอะดะ จังหวัดนะงะโนะ แต่ได้รับคำสั่งให้ไปช่วยราชการที่หน่วยกู้ภัยแทน |
| * **โนริโกะ จินโนะอุจิ**
* ราชบัณฑิตยสภา: โนะริโกะ จินโนะอุชิ
* (陣内 典子)
 | * เอโกะ คะนะซะวะ
* (Eiko Kanazawa)
 | * คอลลีน คลิงเกนเบียร์ด
* (Colleen Clinkenbeard)
 | ศันสนีย์ ติณห์กีรดีศ |
|   หญิงวัยสามสิบเจ็ดปี เป็นภริยาของโยริฮิโกะ |
| * **นานะ จินโนะอุจิ**
* ราชบัณฑิตยสภา: นะนะ จินโนะอุชิ
* (陣内 奈々)
 | * ชิงุซะ ทะกะกุ
* (Chigusa Takaku)
 | * ไซทลิน แกล็ส
* (Caitlin Glass)
 | วิภาดา จตุยศพร |
|   หญิงวัยสามสิบแปดปี เป็นภริยาของคุนิฮิโกะ |
| * **ยูมิ จินโนะอุจิ**
* ราชบัณฑิตยสภา: ยุมิ จินโนะอุชิ
* (陣内 由美)
 | * รีซะ นะกะ
* (Rīsa Naka)
 | * มอนิกา ไรอัล
* (Monica Rial)
 | อรุณี นันทิวาส |
|   หญิงวัยสามสิบแปดปี เป็นภริยาของคัตสึฮิโกะ |
| * **เรียวเฮย์ จินโนะอุจิ**
* ราชบัณฑิตยสภา: เรียวเฮ จินโนะอุชิ
* (陣内 了平)
 | * นะโอะโตะ อะดะชิ
* (Naoto Adachi)
 | * เจสัน ลีเบร็ชต์
* (Jason Liebrecht)
 | ธนกฤต เจนคลองธรรม |
|   ชายวัยสิบเจ็ดปี เป็นบุตรคนแรกของคัตสึฮิโกะ และเป็นนักกีฬาเบสบอลของโรงเรียน |
| * **ยูเฮย์ จินโนะอุจิ**
* ราชบัณฑิตยสภา: ยูเฮ จินโนะอุชิ
* (陣内 祐平)
 | * ริกิโตะ โอะตะ
* (Rikito Ota)
 | * บริตนีย์ คาร์บาวสกี
* (Brittney Karbowski)
 | อรุณี นันทิวาส |
|   ชายวัยเจ็ดปี เป็นบุตรคนกลางของคัตสึฮิโกะ |
| * **ชินโกะ จินโนะอุจิ**
* ราชบัณฑิตยสภา: ชิงโงะ จินโนะอุชิ
* (陣内 真悟)
 | * ยุกิ อิไม
* (Yuki Imai)
 | * อลิสัน วิกทอริน
* (Alison Viktorin)
 | ศันสนีย์ ติณห์กีรดีศ |
|   ชายวัยหกปี เป็นบุตรของโยริฮิโกะ |
| * **มาโอะ จินโนะอุจิ**
* ราชบัณฑิตยสภา: มะโอะ จินโนะอุชิ
* (陣内 真緒)
 | * ซุมิเระ โมะโระโฮะชิ
* (Sumire Morohoshi)
 | * เชรามี เลห์
* (Cherami Leigh)
 | วิภาดา จตุยศพร |
|   หญิงวัยสี่ปี เป็นบุตรของโยริฮิโกะ |
| * **คานะ จินโนะอุจิ**
* ราชบัณฑิตยสภา: คะนะ จินโนะอุชิ
* (陣内 加奈)
 | * ฮินะโมะ มินะงะวะ
* (Hinano Minagawa)
 | * เทีย แบลลาร์ด
* (Tia Ballard)
 | วิภาดา จตุยศพร |
|   หญิงวัยสองปี เป็นบุตรของคุนิฮิโกะ |
| * **เคียวเฮย์ จินโนะอุจิ**
* ราชบัณฑิตยสภา: เคียวเฮ จินโนะอุชิ
* (陣内 恭平)
 |  |  |  |
|   ทารกชายซึ่งเป็นบุตรของคัตสึฮิโกะ |
| * **ฮายาเตะ**
* ราชบัณฑิตยสภา: ฮะยะเตะ
* (ハヤテ)
 |  |  |  |
|   สุนัขของนางซากาเอะ |
| **หมายเหตุ:**     = ไม่พูด |
|

การผลิต
-------

|  |
| --- |
|   |
| ปราสาทอุเอะดะ (Ueda Castle) แห่งเมืองอุเอะดะ จังหวัดนะงะโนะ เมื่อมองจากหน้าบันตะวันตก (บน) ซึ่งใช้เป็นฉากหมู่คฤหาสน์ของตระกูลจินโนะอุจิในเรื่อง (ล่าง) |

หลังจากที่ *กระโดดจั๊มพ์ทะลุข้ามเวลา* ประสบความสำเร็จอย่างมีนัยสำคัญ ทั้งความสำเร็จเชิงพาณิชย์และเชิงวิพากษ์ จึงมีการเสนอให้บริษัทแม็ดเฮาส์ผลิตอนิเมะโรงอีกเรื่อง โดยโฮะโซะดะ ผู้กำกับ กำหนดให้เป็นเรื่องสำหรับทั้งผู้มีครอบครัวและผู้ไม่มีครอบครัว

โครงการผลิต *ซัมเมอร์ วอร์ส* นั้นตั้งต้นขึ้นในปี 2549 ต่อมา จึงประกาศความคืบหน้าในเทศกาลอนิเมะนานาชาติโตเกียว (Tokyo International Anime Fair) ประจำปี 2551 ครั้นชุมนุมโอตาคอน (Otakon) ในปีถัดมา มะซะโอะ มะรุยะมะ (Masao Maruyama) ประธานแม็ดเฮาส์ แถลงว่า ครั้งหนึ่งที่สนทนากัน โฮะโซะดะกำชับเขาว่า ตัวละครหลักของอนิเมะเรื่องนี้ต้องเป็นสมาชิกจำนวนแปดสิบคนของตระกูลตระกูลหนึ่ง เขาจึงตีฝีปากกลับว่า เรื่องหน้าขอตัวละครหลักสองตัวก็พอ

ฉากหลักของเรื่องนั้น เลือกใช้เมืองอุเอะดะ จังหวัดนะงะโนะ เพราะเมืองนี้เคยอยู่ในความปกครองของตระกูลซะนะดะ (Sanada clan) ซึ่งเป็นตระกูลที่นำมาเป็นต้นแบบตระกูลจินโนะอุจิ กับทั้งเมืองนี้ยังอยู่ติดเมืองโทะยะมะ จังหวัดโทะยะมะ บ้านเกิดของโฮะโซะดะด้วย

ส่วนอ็อซ โลกออนไลน์เสมือนจริงนั้น โฮะโซะดะเอานามห้างสรรพสินค้า "อ็อซ" (OZ) ที่เขาเคยไปสมัยทำงานอยู่กับบริษัทโทเอแอนิเมชัน (Toei Animation) มาตั้ง เขายังว่า ในการกำหนดรายละเอียดระบบอ็อซ เว็บไซต์มิกุชี (mixi) เครือข่ายสังคมออนไลน์ที่ใหญ่ที่สุดในประเทศญี่ปุ่นและเขาเคยเป็นสมาชิก มีอิทธิพลต่อเขาเป็นอันมาก ส่วนสีสันและรูปลักษณ์ของระบบนั้น เขาได้แรงบันดาลใจมาจากเกมนินเทนโด (Nintendo) เขากล่าวเสริมว่า แม้เขานิยมชมชอบศิลปกรรมของทาคาชิ มุระกะมิ (Takashi Murakami) ซึ่งขึ้นชื่อว่า "วิบวับและลายพร้อยจนหลอนประสาท" แต่เขาพอใจออกแบบให้ระบบอ็อซมี "ลักษณะสะอาดปราศจากความรกรุงรัง" มากกว่า นอกจากนี้ ระหว่างผลิตอนิเมะ เขาได้ท่องเที่ยวไปในเทศกาลภาพยนตร์หลายแห่ง ทั้งได้ไปมาหาสู่ครอบครัวของหญิงสาวซึ่งต่อมาได้หมั้นหมายและครองรักกัน เขาจึงนำประสบการณ์จากเทศกาลเหล่านั้น ตลอดจนความทรงจำจากครอบครัวดังกล่าวและชีวิตสมรส มาเป็นพื้นเรื่องอนิเมะ

นอกจากโฮะโซะดะแล้ว ผู้ร่วมโครงการนี้ยังได้แก่ โอะกุเดะระ เขียนบท และโยะชิยุกิ ซะดะโมะโตะ (Yoshiyuki Sadamoto) ออกแบบตัวละคร คนทั้งสองนี้เคยร่วมงานกับโฮะโซะดะในเรื่อง *กระโดดจั๊มพ์ทะลุข้ามเวลา* มาก่อน ซะดะโมะโตะนั้นใช้อากัปกิริยาของยุซะกุ มะสึดะ (Yusaku Matsuda) นักแสดงผู้ล่วงลับแล้ว มาเป็นต้นแบบตัวละครวาบิสึเกะ

อนึ่ง ยังมีฮิโระยุกิ อะโอะยะมะ (Hiroyuki Aoyama) กำกับการเคลื่อนไหวของตัวละครในฉากโลกจริง และทะสึโซะ นิชิดะ (Tatsuzo Nishida) กำกับการเคลื่อนไหวทางต่อสู้ประจัญบานในฉากโลกออนไลน์ ทั้งคู่ทำงานโดยใช้ความสามารถพิเศษของแอนิเมชันดั้งเดิมและคอมพิวเตอร์แอนิเมชันประสมกัน ขณะที่ห้องศิลป์ดิจิทัลฟรอนเทียร์ (Digital Frontier) รับหน้าที่สร้างสรรค์องค์ประกอบระบบอ็อซและอวตารในระบบ และทะเกะชิเงะ อดีตสมาชิกสตูดิโอจิบลิ (Studio Ghibli) คอยกำกับฝ่ายศิลป์โดยรวม นอกจากหน้าที่นี้แล้ว ทะเกะชิเงะยังได้รับมอบหมายจากโฮะโซะดะขณะเยือนเมืองอุเอะดะให้ร่างภาพอาคารบ้านเรือนญี่ปุ่นดั้งเดิมสำหรับใช้ในเรื่องด้วย

อนึ่ง ในอนิเมะ จะได้เห็นยานอวกาศญี่ปุ่นนามว่า "ฮะยะบุซะ" (Hayabusa) ซึ่งมีศูนย์ควบคุมอยู่แถวเมืองซะกุ จังหวัดนะงะโนะ โฮะโซะดะให้เพิ่มยานอวกาศลำนี้เข้าไปเพราะเขามีใจสนับสนุนกิจการของรัฐในการสำรวจอวกาศ

เพลง
----

### เพลงประกอบอนิเมะ

อะกิฮิโกะ มะสึโมะโตะ (Akihiko Matsumoto) ประพันธ์เพลงประกอบอนิเมะเรื่องนี้ทุกเพลง ต่อมา บริษัทแว็ป (VAP) ทำเป็นอัลบัมชื่อ "'ซัมเมอร์ วอร์ส' ออริจินัลซาวด์แทร็ก" (「サマーウォーズ」 オリジナル・サウンドトラック, "Summer Wars Original Soundtrack") ออกวางขายตั้งแต่วันที่ 9 กรกฎาคม 2552 อัลบัมนี้ได้ขึ้นผังดนตรีของออริคอน (Oricon) ว่าขายดีเป็นอันดับที่หนึ่งร้อยสิบสองตลอดระยะเวลาสี่สัปดาห์แรกด้วย

| ลำดับ | ชื่อเพลง | ศิลปิน | ยาว |
| --- | --- | --- | --- |
| 1. | "คะโซโทะชิอ็อซ ('อ็อซ นครเสมือน') 
仮想都市OZ, *Kasō Toshi Ozu*  OZ, the Virtual City" | อะกิฮิโกะ มะสึโมะโตะ | 2:53 |
| 2. | "โอเวอร์เชอร์อ็อฟเดอะซัมเมอร์วอส์ ('โหมโรงศึกหน้าร้อน') 
Overture of the Summer Wars" | "| 4:41 |
| 3. | "จินโนะอุชิเกะ ('ตระกูลจินโนะอุจิ') 
陣内家, *Jinnouchi-ke*  The Jinnouchi Family" | "| 1:39 |
| 4. | "วะบิซุเกะ 
侘助, *Wabisuke*" | "| 1:18 |
| 5. | "2056 
2056" | "| 1:06 |
| 6. | "ยุไกฮัง ('อิ่มใจจึงเป็นโทษ') 
愉快犯, *Yukaihan*  Crime for Pleasure" | "| 5:19 |
| 7. | "คิงคาซม่า 
King Kazma" | "| 3:07 |
| 8. | "เค็นจิ 
健二, *Kenji*" | "| 1:02 |
| 9. | "ซะกะเอะโนะคะสึยะกุ ('ซากาเอะออกโรง') 
栄の活躍, *Sakae no Katsuyaku*  Sakae in Action" | "| 3:09 |
| 10. | "จินโนะอุชิเกะโนะดังเกะสึ ('ตระกูลจินโนะอุจิรวมใจ') 
陣内家の団結, *Jinnouchi-ke no Danketsu*  Solidarity of the Jinnouchi Family" | "| 5:38 |
| 11. | "เซนโตฟุตะตะบิ ('สู้ศึกอีกครา') 
戦闘ふたたび, *Sentō Futatabi*  Battle Again" | "| 3:29 |
| 12. | "โฮไก ('พ่าย') 
崩壊, *Hōkai*  Collapse" | "| 1:42 |
| 13. | "เทะงะมิ ('จดหมาย') 
手紙, *Tegami*  Letter" | "| 3:30 |
| 14. | "มินนะโนะยูกิ ('ทุกคนฮึดสู้') 
みんなの勇気, *Minna no Yūki*  Everyone's Courage" | "| 1:34 |
| 15. | "อิชิโอะกุโกะเซ็นมังโนะคิเซะกิ ('ปาฏิหาริย์ร้อยห้าสิบล้านหน') 
1億5千万の奇跡, *Ichi Oku Go Senman no Kiseki*  150 Million Miracles" | "| 3:34 |
| 16. | "ไซโงะโนะคิกิ ('วิกฤติสุดท้าย') 
最後の危機, *Saigo no Kiki*  The Final Crisis" | "| 1:14 |
| 17. | "เดอะซัมเมอร์วอส์ ('การศึกหน้าร้อน') 
The Summer Wars" | "| 1:53 |
| 18. | "แฮปปีเอ็นด์ ('จบอย่างสวยงาม') 
Happy End" | "| 2:17 |
| ความยาวทั้งหมด: | **49:07** |

### โบะกุระโนะนะสึโนะยุเมะ

ทะสึโร ยะมะชิตะ (Tatsurō Yamashita) เขียนและขับร้องเพลงหลักของอนิเมะนี้ คือ เพลง "โบะกุระโนะนะสึโนะยุเมะ" (僕らの夏の夢) แปลว่า "ความฝันของเราในหน้าร้อน" (Our Summer Dream) ต่อมา วอร์เนอร์มิวสิกญี่ปุ่น (Warner Music Japan) ทำเป็นแม็กซีซิงเกิลขายตั้งแต่วันที่ 19 สิงหาคม 2552 และได้ขึ้นผังออริคอนว่า ขายดีเป็นอันดับที่แปด

ซิงเกิลนี้ประกอบด้วยเพลง "โบะกุระโนะนะสึโนะยุเมะ" ดังกล่าว และเพลงแถมอีกสองเพลงซึ่งแต่งและร้องโดยยะมะชิตะเหมือนกันแต่ไม่เกี่ยวข้องกับอนิเมะ ในจำนวนเพลงแถมนี้ เพลงหนึ่งอัดจากการแสดงสดของยะมะชิตะ

| ลำดับ | ชื่อเพลง | ศิลปิน | ยาว |
| --- | --- | --- | --- |
| 1. | "โบะกุระโนะนะสึโนะยุเมะ ('ความฝันของเราในหน้าร้อน') 
僕らの夏の夢, *Bokura no Natsu no Yume*  Our Summer Dream" | ทะสึโร ยะมะชิตะ | 5:08 |
| 2. | "มิวส์ ('ครุ่นคำนึง') 
ミューズ, *Myūzu*  Muse" | "| 4:29 |
| 3. | "อะตอมโนะโกะ (ฉบับร้องสด) ('เกิดจากอะตอม' (ฉบับร้องสด)) 
アトムの子 Live Version, *Atomu no Ko Live Version*  Atom's Children (Live Version)" | "| 6:26 |
| 4. | "โบะกุระโนะนะสึโนะยุเมะ (คาราโอเกะต้นฉบับ) 
 (僕らの夏の夢 オリジナル・カラオケ, *Bokura no Natsu no Yume Orijinaru Karaoke*  Our Summer Dream (Original Karaoke)" | "| 5:07 |
| 5. | "มิวส์ (คาราโอเกะต้นฉบับ) 
ミューズ オリジナル・カラオケ, *Myūzu Orijinaru Karaoke*  Muse (Original Karaoke)" | "| 4:25 |
| ความยาวทั้งหมด: | **25:34** |

การตลาด
-------

อนิเมะ *ซัมเมอร์ วอร์ส* นี้เป็นไปตามยุทธศาสตร์ของแม็ดเฮาส์ในอันที่จะกวาดรายได้จากโรงภาพยนตร์โดยออกอนิเมะฤดูละเรื่องจนครบสี่ฤดู ฉะนั้น เมื่อเผยแพร่ *ซัมเมอร์ วอร์ส* ซึ่งว่าด้วยฤดูร้อนแล้ว จึงออกอนิเมะ *ไมไมมิราเคิล* (マイマイ新子と千年の魔法; *Mai Mai Miracle*) ซึ่งว่าด้วยฤดูใบไม้ผลิ ในฤดูนั้นของปี 2552, *โยะนะโยะนะเพนกวิน* (よなよなペンギン; *Yona Yona Penguin*) ซึ่งว่าด้วยฤดูหนาว ในฤดูนั้นของปี 2552, และ *เรดไลน์* (レッドライン; *Redline*) ซึ่งว่าด้วยฤดูฝน ในฤดูนั้นของปี 2553 ตามลำดับ

ด้วยเหตุที่ *กระโดดจั๊มพ์ทะลุข้ามเวลา* ประสบความสำเร็จเป็นอันมาก สาธารณชนจึงตั้งความคาดหวังต่อ *ซัมเมอร์ วอร์ส* ไว้ค่อนข้างสูงเป็นเวลานานก่อนฉาย

สำนักพิมพ์คะโดะกะวะ (Kadokawa Shoten) เผยแพร่สื่อประชาสัมพันธ์อนิเมะนี้ผ่านทางช่องทางการของตนบนเว็บไซต์ยูทูบ (YouTube) เพื่อกระตุ้นความสนใจทั้งในระดับท้องถิ่นและต่างประเทศ โดยวันที่ 8 เมษายน 2552 ได้เผยแพร่ตัวอย่างอนิเมะแบบคุณภาพสูงมีความยาวหนึ่งนาที และวันที่ 16 มิถุนายน 2552 ได้เผยแพร่ตัวอย่างอนิเมะอีกฉบับซึ่งมีความยาวมากขึ้นเล็กน้อย ต่อมา วันที่ 29 มิถุนายน 2552 ได้เผยแพร่เนื้อหาห้านาทีแรกของอนิเมะลงเว็บไซต์ยาฮู! มูวีส์ (Yahoo! Movies) ญี่ปุ่น และอีกไม่กี่วันให้หลังได้เผยแพร่ภาพตัวอย่างจากอนิเมะลงช่องในยูทูบดังกล่าว ในโอกาสเดียวกัน คะโดะกะวะยังเผยแพร่โฆษณาอนิเมะนี้สองฉบับลงในเว็บไซต์ต่าง ๆ โฆษณาทั้งสองฉบับเคยแพร่ภาพทางโทรทัศน์ และแต่ละฉบับมีความยาวสิบห้าวินาที เมื่อสร้างกระแสความสนใจเช่นนี้แล้ว มะรุยะมะ ประธานแมดเฮาส์ จึงแสดงความมั่นอกมั่นใจว่า "ภาพยนตร์นี้คงได้รับความนิยมชมชอบพอสมควร เพราะขายตั๋วล่วงหน้าได้มากทีเดียว"

ในเดือนมิถุนายน 2552 คะโดะวะกะได้เปิดตัวนิตยสารมังงะชื่อ *ยังเอซ (Young Ace)* ซึ่งลงตอนแรกของมังงะที่ดัดแปลงมาจากอนิเมะนี้ ใช้ชื่อเดียวกัน และเป็นผลงานของจิตรกรอิกุระ ซุงิโมะโตะ ต่อมา จึงรวมตอนต่าง ๆ เข้าเป็นสองเล่มใหญ่ เล่มแรกวางขายในประเทศญี่ปุ่นตั้งแต่วันที่ 10 สิงหาคม 2552 สิ้นสัปดาห์แรกขายได้ 51,645 ฉบับ ผังการ์ตูนของออริคอนจัดไว้ว่าขายดีเป็นอันดับที่ยี่สิบสาม ส่วนเล่มสองนั้น วางขายตั้งแต่วันที่ 4 กุมภาพันธ์ 2553 เมื่อพ้นสัปดาห์แรก ยอดขายอยู่ที่ 53,333 ฉบับ ชื่อว่าขายดีเป็นอันดับที่สิบสอง นอกจากนี้ ซุงิโมะโตะยังทำมังงะตอนพิเศษอีกตอนหนึ่ง ดำเนินเนื้อหาคู่ขนานกับมังงะข้างต้น และลงพิมพ์ในนิตยสาร *คอมป์เอซ (Comp Ace)* ฉบับเดือนมิถุนายน 2553 ด้วย

การเผยแพร่
----------

### ทวีปเอเชีย

ในประเทศญี่ปุ่น อนิเมะนี้ฉายครั้งแรก ณ โรงภาพยนตร์เมื่อวันที่ 1 สิงหาคม 2552 ต่อมาวันที่ 3 มีนาคม 2553 จึงวางขายในรูปแบบดีวีดีและบลูเรย์ ในสัปดาห์แรก บลูเรย์ขายได้ห้าหมื่นสี่พันชุด นับว่าขายดีเป็นอันดับหนึ่งในประเทศ และทำลายสถิติที่อนิเมะ *อีวานเกเลียน: 1.0 กำเนิดใหม่วันพิพากษา (Evangelion: 1.0 You Are (Not) Alone)* สร้างเอาไว้ ทุกวันนี้ *ซัมเมอร์ วอร์ส* ฉบับบลูเรย์เป็นสื่อบันเทิงที่ขายดีที่สุดเป็นอันดับสองในประเทศญี่ปุ่น รองจากบลูเรย์ภาพยนตร์ *ไมเคิลแจ็กสันส์ดิสอิสอิต (Michael Jackson's This Is It)* ทั้งยังได้รับการเสนอชื่อเข้าชิงรางวัลกลุ่มสื่อบันเทิงดิจิทัลแห่งญี่ปุ่น (Digital Entertainment Group of Japan) สาขาปฏิสัมพันธ์ยอดเยี่ยม (Best Interactivity) ด้วย แต่พลาดรางวัล ส่วนฉบับดีวีดีนั้น ในสัปดาห์แรกขายได้ห้าหมื่นห้าพันสามร้อยเจ็ดสิบห้าแผ่น ชื่อว่าขายดีที่สุดในประเทศตามผังดีวีดีอนิเมะของออริคอน

ในประเทศเกาหลีใต้ บริษัทซีเจเอนเตอร์เทนเมนต์ (CJ Entertainment) นำอนิเมะไปฉายตั้งแต่วันที่ 12 สิงหาคม 2552 ในประเทศสิงคโปร์ บริษัทแคเธย์ออร์แกไนเซชัน (Cathay Organisation) นำไปฉายตั้งแต่วันที่ 25 กุมภาพันธ์ 2553 และในประเทศไต้หวัน บริษัทไมตีมีเดีย (Mighty Media) นำไปฉายตั้งแต่วันที่ 4 มิถุนายน 2553

สำหรับประเทศไทยนั้น บริษัทดรีม เอกซ์เพรส (เดกซ์) นำอนิเมะนี้เข้ามาฉายในวันอาทิตย์ที่ 26 กุมภาพันธ์ 2555 วันเดียว สองรอบ คือ รอบ 13:00 นาฬิกา และรอบ 15:15 นาฬิกา ณ โรงภาพยนตร์เอสเอฟเวิลด์ซีเนม่า เซ็นทรัลเวิลด์ กรุงเทพมหานคร เพียงแห่งเดียว และฉายแบบพากย์ญี่ปุ่นบรรยายไทย นับเป็นอนิเมะโรงเรื่องที่ห้าที่บริษัทนี้เผยแพร่ในราชอาณาจักร ในโอกาสเดียวกับที่เปิดให้จองตั๋ว ยังเปิดให้จองบลูเรย์และดีวีดีอนิเมะดังกล่าวด้วย สื่อทั้งสองประเภทนี้มีพากย์ญี่ปุ่น พากย์ไทย และบรรยายไทยในฉบับเดียวกัน ออกจำหน่ายตั้งแต่วันที่ 26 เมษายน 2555

### ทวีปอเมริกาเหนือและยุโรป

ในทวีปอเมริกาเหนือ อนิเมะนี้ฉายครั้งแรกเป็นฉบับพากย์ญี่ปุ่นบรรยายอังกฤษ เมื่อวันที่ 26 กุมภาพันธ์ 2553 ณ เทศกาลภาพยนตร์เด็กนานาชาตินิวยอร์ก (New York International Children's Film Festival) โดยโฮะโซะดะ ผู้กำกับ ได้ร่วมเทศกาล และเมื่อฉายเสร็จแล้ว ก็ได้พบปะสนทนากับสาธารณชนผ่านล่ามด้วย ต่อมา วันที่ 1 มีนาคม 2553 โฮะโซะดะได้ร่วมรายการศึกษาสื่อบันเทิงเปรียบเทียบ (Comparative Media Studies Program) ที่สถาบันเทคโนโลยีแมสซาชูเซ็ตส์ (Massachusetts Institute of Technology) ซึ่งจัดฉายอนิเมะเรื่องนี้แก่สาธารณชนโดยไม่คิดค่าตอบแทน และจัดวงสนทนาระหว่างโฮะโซะดะกับสาธารณชนผู้มาชม ส่วนฉบับพากย์อังกฤษนั้น ฉายหนแรกเมื่อวันที่ 20 พฤศจิกายน 2553 ณ เทศกาลภาพยนตร์เด็กนานาชาตินิวยอร์ก ต่อมา ในคราวชุมนุมโอตาคอนประจำปี 2553 ที่ศูนย์ภาพยนตร์เจนซิสเกล (Gene Siskel Film Center) บริษัทฟันนิเมชันเอนเตอร์เทนเมนต์ (Funimation Entertainment) ได้แถลงว่า จะเริ่มฉายอนิเมะนี้ในโรงภาพยนตร์ตั้งแต่วันที่ 3 ธันวาคม 2553 เป็นต้นไป

วันที่ 15 กุมภาพันธ์ 2554 ฟันนิเมชันเอนเตอร์เทนเมนต์ได้เริ่มเผยแพร่ดีวีดีและบลูเรย์อนิเมะนี้ โดยฉบับเผยแพร่ครั้งแรกนั้นแถมบัตรภาพด้วย แต่เมื่อบัตรดังกล่าวเป็นที่ต้องการมากขึ้นและมีไม่พอ ฟันนิเมชันเอนเตอร์เทนเมนต์จึงขายแผ่นก่อนแล้วตกลงว่า ภายหลังจะส่งให้ผู้ซื้อที่กรอกข้อมูลไว้บนเว็บไซต์บริษัท

ในประเทศออสเตรเลีย อนิเมะนี้ฉายเป็นครั้งแรกที่เทศกาลภาพยนตร์ซิดนีย์ (Sydney Film Festival) วันที่ 14 มิถุนายน 2553 ต่อมา จึงฉายในเทศกาลภาพยนตร์นานาชาติเมลเบิร์น (Melbourne International Film Festival) วันที่ 8 สิงหาคม 2553

ในประเทศฝรั่งเศส บริษัทยูโรซูม (Eurozoom) ได้นำอนิเมะนี้ออกฉายตั้งแต่วันที่ 9 มิถุนายน 2553 และบริษัทกาเซ (Kazé) ได้เริ่มขายดีวีดีและบลูเรย์ตั้งแต่วันที่ 26 พฤศจิกายน 2553

ในสหราชอาณาจักร บริษัทมังงะเอนเตอร์เทนเมนต์ (Manga Entertainment) ประกาศในเดือนมกราคม 2553 ว่า ได้รับอนุญาตให้เผยแพร่อนิเมะนี้ ต่อมาในเดือนมีนาคม 2554 จึงจำหน่ายเป็นดีวีดีและบลูเรย์

การตอบรับ
---------

### การตอบสนองเชิงวิพากษ์

นับแต่เผยแพร่ในปี 2552 เป็นต้นมา อนิเมะนี้ได้รับคำวิพากษ์วิจารณ์ในทางบวกเป็นการทั่วไป เว็บไซต์รอตเทนโทเมโทส์ (Rotten Tomatoes) กล่าวว่า นักวิจารณ์ร้อยละเจ็ดสิบหกวิจารณ์อนิเมะเรื่องนี้ในทางชื่นชมสรรเสริญ และคะแนนเต็มสิบให้เจ็ด ขณะที่เว็บไซต์เมตาคริติก (Metacritic) ซึ่งจัดให้มีการวิจารณ์โดยใช้เกณฑ์มาตรฐาน ระบุว่า มีนักวิจารณ์กระแสหลักสิบสองคนร่วมวิจารณ์ และให้อนิเมะนี้ได้คะแนนหกสิบจากคะแนนเต็มหนึ่งร้อย จึงจัดว่า อนิเมะนี้ "เป็นที่พึงพอใจโดยทั่วกัน"

มาร์ก ชิลลิง (Mark Schilling) จาก*เดอะเจแปนไทมส์ (The Japan Times)* เขียนบทความชื่อ "เราอาจจะได้ราชาอนิเมะคนใหม่แล้ว โฮะโซะดะก้าวพ้นจากความครอบงำของมิยะซะกิพร้อมภาพยนตร์เรื่องใหม่อันชวนอัศจรรย์ใจ" ("The future king of Japanese animation may be with us; Hosoda steps out of Miyazaki's shadow with dazzling new film") โดยวิพากษ์วิจารณ์ว่า อนิเมะนี้ "มีองค์ประกอบอันชินตา กล่าวคือ เริ่มเรื่องด้วยวีรบุรุษอ่อนวัยมีอุปนิสัยช่างประหม่าและทะเล่อทะล่า แต่ได้ใช้องค์ประกอบเช่นว่านั้นไปในวิถีทางอันแปลกใหม่ ร่วมสมัย และชวนฝันใฝ่อย่างน่าพิศวง" เขายังว่า อนิเมะได้แฝงไว้ซึ่งข้อคิดเห็นของสังคมเกี่ยวกับความแตกต่างระหว่าง "โลกเสมือน" กับ "โลกแห่งเครื่องมือทางดิจิทัล" และสดุดีซะดะโมะโตะ อะโอะยะมะ กับนิชิดะที่สร้างสรรค์ "ฉากเคลื่อนไหวอันวิจิตรตระการตา อาการที่ฉากเหล่านี้เคลื่อนไหวต่อเนื่องอย่างงามเลิศเลอ และได้รับการประดิดประดอยอย่างวิเศษโดยไร้ขีดจำกัดนั้น ยังให้อนิเมะแนวไซไฟ/จินตนิมิตบ้าน ๆ กลายเป็นมีลักษณะอย่างเด็กไม่ประสีประสาขึ้นมา" ในการนี้ จากคะแนนเต็มห้า เขาให้อนิเมะนี้ห้าเต็ม

กิลเลม รอสเซ็ต (Guillem Rosset) เขียนบทวิจารณ์ซึ่งทวิตช์ฟิล์ม (Twitch Film) เผยแพร่ ชื่นชมโฮะโซะดะว่าเป็น "ราชาองค์ใหม่ผู้เล่าขานเรื่องราวโดยอาศัยการทำงานภายใต้สื่อเคลื่อนไหวได้อย่างเอกอุในประเทศญี่ปุ่น และจะรวมถึงในโลกก็ได้" กับทั้งสรรเสริญอนิเมะว่า "ลงรายละเอียดได้ดีและเขียนเรื่องได้อย่างงดงาม...จึงเจริญตาน่าชมดู" และ "มากไปด้วยตัวละครกลุ่มใหญ่ซึ่งมีรายละเอียดแสนพิสดารและบริสุทธิ์" รอสเซ็ตสรุปว่า "โฮะโซะดะถ่วงดุลความต้องการสร้างความบันเทิงผ่านทัศนียภาพ กับงานสร้างตัวละครอันมากหลายและเป็นที่น่าพึงพอใจ ได้อย่างสมบูรณ์แบบ เป็นเหตุให้เขาไม่ถูกกลืนไปด้วยเหล่านักเทคนิคผู้มากฝีมือที่มีอยู่เป็นจำนวนมหึมา ส่งผลให้เขาได้เป็นนักบอกเล่าเรื่องราวผู้เป็นเลิศโดยแท้จริง" รอสเซ็ตยังว่า "ข้อดีเด่นยิ่งนักข้อหนึ่งของอนิเมะนี้ คือ กลุ่มตัวละครที่เลอเลิศ" และเน้นย้ำเกี่ยวกับอ็อซ นครเสมือน ว่า "ณ นครนี้ เหล่าผู้มีจิตใจสร้างสรรค์ในบริษัทแมดเฮาส์สามารถปล่อยปละให้จินตนาการของพวกเขาโลดแล่นไปโดยมิต้องควบคุม" ส่วนในประเด็นทางวิชาการนั้น เขาว่า อนิเมะนี้เป็น "รายการโสตทัศน์ชั้นสูงสุด" และว่า "มะโมะรุ โฮะโซะดะ สมควรจะเป็นที่หนึ่งในบรรดาชาวญี่ปุ่นนักสร้างภาพเคลื่อนไหวร่วมสมัยแถวหน้าได้ และเป็นการดียิ่งนักที่ได้ตระหนักทราบว่า เมื่อถึงคราวซึ่งมิยะซะกิต้องแขวนนวม (หวังว่ามิใช่เร็ว ๆ นี้!) ก็ยังมีคนที่สามารถเจริญรอยตามเขาได้อยู่"

หนังสือพิมพ์*เฮรอลด์บีซีเนส (Herald Business)* ของสาธารณรัฐเกาหลีมองว่า แก่นเรื่องแนวจินตนิมิตและภาพเคลื่อนไหวอันบรรเจิดของอนิเมะนี้ยังให้อนิเมะมีความแตกต่างจากผลงานของเหล่าสตูดิโอในฮอลลิวูด

แพทริก ดับเบิลยู. กัลเบรธ (Patrick W. Galbraith) แห่งโอะตะกุ2.คอม (Otaku2.com) ว่า รูปลักษณ์ของอ็อซ นครเสมือนจริง มีส่วนคล้ายคลึงกับงานศิลป์ของจิตรกรมุระกะมิ ส่วนเนื้อเรื่องและตัวละครนั้น กัลเบรธว่า "ฉากเช่นครอบครัวใหญ่มาพร้อมหน้าและโอภาปราศรัยกันหลังมื้อเย็นนั้นช่างยังให้ใจชื้นและครื้นเครงดี" โดยเปรียบอนิเมะนี้ว่าเป็นประหนึ่ง "สมุดภาพอันเคลื่อนไหวได้ สมุดที่เก็บภาพครอบครัวย้อนหลังไปหลายทศวรรษ" เขายังอ้างว่า หลายคนชมอนิเมะแล้วก็ตัดสินใจย้ายไปตั้งถิ่นฐานในเมืองนะงะโนะถึงเพียงนั้น และกล่าวว่า "งานชิ้นนี้มีความบริสุทธิ์และหมดจดอันชวนให้หวนคำนึงถึงฮะยะโอะ มิยะซะกิ (Hayao Miyazaki) และสตูดิโอจิบลิ (Studio Ghibli) ขึ้นมา กับทั้งฉากหลังอันระยิบระยับนั้นก็นำพาให้ใคร่ครวญถึงมะโกะโตะ ชินไก (Makoto Shinkai)"

จัสติน เซวาคิส (Justin Sevakis) จากเครือข่ายข่าวอนิเมะ (Anime News Network) ให้คะแนน 'ก' ('A') แก่อนิเมะนี้ และเขียนว่า "ในอีกหลายสิบปีจากนี้ไป *ซัมเมอร์ วอร์ส* จะเป็นเครื่องสำแดงว่า มะโมะรุ โฮะโซะดะ ได้ก้าวย่างมาถึงดินแดนแห่งบรรดาผู้กำกับอนิเมะที่มีความสำคัญทางประวัติศาสตร์แล้วอย่างเป็นทางการ" เซวาคิสยังว่า อนิเมะนี้ "เกลี่ยการแดกดันสังคมและบันเทิงคดีแนววิทยาศาสตร์ให้กลืนกันได้เกือบดีเยี่ยมโดยสอดคล้องกับกาลสมัยแต่ไม่จำกัดอยู่กับวารโอกาสใด ๆ เป็นเชิงเย้ยหยันอยู่ในทีและก็ตั้งอยู่บนทัศนคติที่ดี" และชมเชยตัวละครอันเป็นผลงานการออกแบบของซะดะโมะโตะกับเน้นย้ำทัศนียภาพทั้งหลายว่า "หลักแหลมและเยี่ยมยอดอย่างสอดรับกัน" เซวาคิสกล่าวตอนท้ายว่า อนิเมะนี้ "สนุกสนานอย่างเหลือเชื่อ และประเทืองปัญญาน่าใฝ่ใจ สามารถเข้าใจได้และดำเนินเรื่องเร็วดี หาที่ติไม่ค่อยจะได้"

ราเชล ซอลซ์ (Rachel Saltz) แห่ง*เดอะนิวยอร์กไทมส์ (The New York Times)* เป็นนักวิจารณ์อีกหนึ่งคนที่ยกย่องอนิเมะนี้ ซอลซ์ว่า โฮะโซะดะกำกับได้ดี และว่า การกำกับของเขานั้น "ลงรอยกับภาพลักษณ์ในชีวิตภายนอกของเขาที่มีความสะอาดและสงบตามแบบฉบับ" เธอยังสดุดีทัศนียภาพและแก่นของเรื่อง กับทั้งเปรียบเทียบสิ่งเหล่านี้กับบรรดาที่ผู้กำกับยะซุจิโร โอะซุ (Yasujirō Ozu) สร้างสรรค์ด้วย

ปีเตอร์ เดบรูจ (Peter Debruge) เขียนบทความให้แก่นิตยสาร*วาไรอิตี (Variety)* ว่า ผลงานนี้ของโฮะโซะดะ "จะเป็นที่สนใจของเหล่าวัยรุ่นซึ่งเอาใจยาก โดยจะช่วยลบคติที่มีผลกระทบต่อจิตใจและช่วยให้พวกเขาเจริญวัยอยู่ภายในสภาพแวดล้อมร่วมสมัยที่เกี่ยวข้อง" เขายังชื่นชมการสร้างภาพเคลื่อนไหวด้วยคอมพิวเตอร์กราฟิกและฉากในอ็อซด้วย

ปีเตอร์ ฮาร์ตโลบ (Peter Hartlaub) จาก *ซานฟรานซิสโกโครนิเคิล (San Francisco Chronicle)* ว่า รูปแบบของโฮะโซะดะ "เพิ่มมิติให้แก่ตัวละครของเขาและฉากโรมรันพันพัวได้ถึงขนาดที่โลกจริงอันสงบราบคาบนั้นดูคล้ายดินแดนความฝัน" แต่เห็นว่า บุคลิกลักษณะของตัวละครเค็นจินั้น "ตอนต้นเหมือนพวกติดยาลงแดงไปสักนิด" ฮาร์ตโลปสรุปว่า อนิเมะนี้เป็น "ภาพยนตร์ประเภทสนุกและแปลกประหลาดซึ่งคุณจะไม่เจอบ่อยในสำนักศิลปะไหน ๆ ในช่วงปีนี้"

ขณะที่ไท เบอร์ (Ty Burr) แห่ง*เดอะบอสตันโกลบ (The Boston Globe)* ให้อนิเมะนี้สามคะแนนจากคะแนนเต็มสี่

### รายได้

ในประเทศญี่ปุ่น หลังฉายได้หนึ่งสัปดาห์ อนิเมะเรื่องนี้ทำรายได้ 1,338,772 ดอลลาร์สหรัฐ นับว่ามากเป็นอันดับที่เจ็ด เมื่อลาโรงแล้ว รายได้สุทธิอยู่ที่ 4,742,592 ดอลลาร์สหรัฐ

ในประเทศเกาหลีใต้ อนิเมะได้เข้าฉายในโรงภาพยนตร์ 118 แห่ง ในสัปดาห์แรกทำรายได้ทั้งสิ้น 369,156 ดอลลาร์สหรัฐ จัดว่ามากเป็นอันดับที่แปด เมื่อฉายแล้วสิ้น สร้างรายได้รวม 783,850 ดอลลาร์สหรัฐ

ในประเทศสิงคโปร์ อนิเมะนี้เข้าฉาย ณ โรงภาพยนตร์สามแห่ง และรายได้ในสัปดาห์แรกอยู่ที่ 14,660 ดอลลาร์สหรัฐ ชื่อว่ามากเป็นอันดับที่สิบเจ็ด และรายได้รวมอยู่ที่ 29,785 ดอลลาร์สหรัฐ

ส่วนในสหรัฐอเมริกา อนิเมะเข้าฉายในโรงภาพยนตร์เพียงบางแห่ง รายได้สัปดาห์แรกคือ 1,412 ดอลลาร์สหรัฐ ถือว่ามากเป็นอันดับที่เจ็ดสิบหก ครั้นพ้นกำหนดฉายแล้ว ทำรายได้รวม 86,708 ดอลลาร์สหรัฐ

ในการนี้ รายได้ทั่วโลกคำนวณเมื่อเดือนมิถุนายน 2553 ได้ 18,353,560 ดอลลาร์สหรัฐ

### รางวัล

*ซัมเมอร์ วอร์ส* เป็นอนิเมะเรื่องแรกที่ได้เข้าชิงรางวัลในเทศกาลภาพยนตร์นานาชาติโลการ์โน (Locarno International Film Festival) ณ ประเทศสวิตเซอร์แลนด์ โดยได้รับการเสนอให้ได้รางวัลเสือดาวทองคำ (Golden Leopard award) ประจำปี 2552 แต่ไม่ชนะ กระนั้น หนังสือพิมพ์ *ตรีบูนเดอเฌแนฟ (Tribune de Genève)* ของสวิตเซอร์แลนด์ว่า "เป็นภาพยนตร์ยอดเยี่ยมที่สุดที่มีอยู่ [ในบรรดาซึ่งเข้าร่วมชิงรางวัลนั้น]" อนิเมะนี้ยังเปิดตัวต่อนานาชาติ ณ งานฉลองมังงะ (celebration of manga) ในเทศกาลดังกล่าว เพื่อเป็นเครื่องรำลึกถึงบทบาทของมังงะในโลกอุตสาหกรรมแอนิเมชันด้วย

ต่อมาวันที่ 24 ตุลาคม 2552 กระทรวงเศรษฐกิจ การค้า และอุตสาหกรรม (Ministry of Economy, Trade and Industry) ของญี่ปุ่นมอบรางวัลสื่อใหม่ (award for new media) ให้แก่อนิเมะเรื่องนี้ในการประชุมประจำปีของสมาคมสาระดิจิทัลแห่งญี่ปุ่น (Digital Content Association of Japan)

ในปลายปี 2552 อนิเมะนี้ได้รับรางวัลเกอร์ตีว่าด้วยภาพยนตร์แอนิเมชันยอดเยี่ยม (Gertie Award for Best Animated Feature Film) ณ เทศกาลภาพยนตร์ซิตเจส (Sitges Film Festival) ประเทศสเปน ได้รับการเสนอชื่อเข้าชิงรางวัลเอเชียแปซิฟิกสกรีน (Asia Pacific Screen Awards) สาขาภาพยนตร์แอนิเมชันยอดเยี่ยม แต่ชวด กับทั้งได้รับรางวัลสาขาแอนิเมชันยอดเยี่ยม (Animation Division Grand Prize) ณ เทศกาลศิลปะสื่อญี่ปุ่น ครั้งที่ 13 (13th Japan Media Arts Festival) ซึ่งโฮะโซะดะเคยได้รับสำหรับอนิเมะ *กระโดดจั๊มพ์ทะลุข้ามเวลา* เมื่อปี 2543 ครั้งหนึ่งแล้ว ตามลำดับ

ครั้นเดือนกุมภาพันธ์ 2553 อนิเมะเรื่องนี้ได้รับการฉายในเทศกาลภาพยนตร์นานาชาติเบอร์ลิน ครั้งที่ 60 (60th Berlin International Film Festival) โดยเป็นส่วนหนึ่งของรายการสำหรับ *วัยสิบสี่ปีขึ้นไป (Generation 14plus)* ต่อมา อนิเมะนี้ได้รับรางวัลแห่งความเป็นเลิศในแอนิเมชัน (Award of Excellence in Animation) ณ งานประกาศผลรางวัลอะแคเดมีญี่ปุ่น ครั้งที่ 33 (33rd Japan Academy Prizes) ที่บ้านเกิดเมืองนอน เป็นเหตุให้ได้รับการเสนอชื่อเข้าชิงรางวัลแอนิเมชันแห่งปี (Animation of the Year Prize) และชนะเมื่อวันที่ 5 มีนาคม 2553 อนิเมะนี้ยังได้รับรางวัลผู้ชม (Audience Award) สาขาภาพยนตร์แอนิเมชันยอดเยี่ยม ในเทศกาลภาพยนตร์นานาชาติแอนะไฮม์ (Anaheim International Film Festival) รัฐแคลิฟอร์เนีย สหรัฐอเมริกา ซึ่งจัดในเดือนตุลาคม 2553 และอีกสองเดือนให้หลัง โฮะโซะดะก็ได้รับรางวัลแอนนี (Annie Award) สาขาผู้กำกับยอดเยี่ยม นับเป็นชาวญี่ปุ่นคนที่สามที่ได้รับการเสนอชื่อเข้าชิงรางวัลแอนนีในสาขาดังกล่าว ทั้งนี้ สองคนก่อนหน้า คือ ฮะยะโอะ มิยะซะกิ และโจ ฮิไซชิ (Joe Hisaishi)

อนึ่ง ฟันนิเมชันและจีคิดส์ (GKIDS) ได้ร่วมกันส่งอนิเมะนี้เข้าชิงรางวัลแอนิเมชันยอดเยี่ยมในงานประกาศผลรางวัลอะแคเดมี ครั้งที่ 83 (83rd Academy Awards) ด้วย แต่พ่าย

อ้างอิง
-------

1. 1 2 3 4  "DEX Theater Project #5 Summer Wars". ดรีม เอกซ์เพรส. คลังข้อมูลเก่าเก็บจากแหล่งเดิมเมื่อ 2012-02-19. สืบค้นเมื่อ 14 กุมภาพันธ์ 2555. `{{cite web}}`: ตรวจสอบค่าวันที่ใน: `|accessdate=` (help)
2. 1 2  "Summer Wars (2010)". *Box Office Mojo*. Amazon.com. สืบค้นเมื่อ March 2, 2011.
3. 1 2 3 4 5  "Summer Wars (2009)". *Box Office Mojo*. Amazon.com. สืบค้นเมื่อ November 25, 2010.
4. 1 2 3 4  "Summer Wars" (PDF). 62nd Locarno International Film Festival. คลังข้อมูลเก่าเก็บจากแหล่งเดิม (PDF)เมื่อ 2012-02-26. สืบค้นเมื่อ August 20, 2009.
5. 1 2 3 4  เดกซ์ (2555). *Summer Wars - ซัมเมอร์ วอร์ส*. กรุงเทพฯ: ม.ป.ท. p. 5(สมุดซึ่งแนบมากับบลูเรย์)`{{cite book}}`: CS1 maint: postscript (ลิงก์)
6. ↑  "映画「サマーウォーズ」公式サイト" (ภาษาญี่ปุ่น). สืบค้นเมื่อ February 20, 2011.
7. ↑  "Summer Wars Has People Talking". Funimation. September 27, 2010. คลังข้อมูลเก่าเก็บจากแหล่งเดิมเมื่อ 2010-10-03. สืบค้นเมื่อ November 2, 2010.
8. 1 2  เดกซ์ (2555). *Summer Wars - ซัมเมอร์ วอร์ส*. กรุงเทพฯ: ม.ป.ท. p. 4(สมุดซึ่งแนบมากับบลูเรย์)`{{cite book}}`: CS1 maint: postscript (ลิงก์)
9. 1 2 3 4 5 6 7 8 9 10 11 12  เดกซ์ (2555). *Summer Wars - ซัมเมอร์ วอร์ส*. กรุงเทพฯ: ม.ป.ท. p. 7(สมุดซึ่งแนบมากับบลูเรย์)`{{cite book}}`: CS1 maint: postscript (ลิงก์)
10. 1 2 3 4 5 6 7 8 9 10 11 12 13  เดกซ์ (2555). *Summer Wars - ซัมเมอร์ วอร์ส*. กรุงเทพฯ: ม.ป.ท. p. 6(สมุดซึ่งแนบมากับบลูเรย์)`{{cite book}}`: CS1 maint: postscript (ลิงก์)
11. 1 2 3 4 5 6 7  Clements, Jonathan (March 26, 2011). "Christmas in August". Manga Entertainment. คลังข้อมูลเก่าเก็บจากแหล่งเดิมเมื่อ 2012-03-20. สืบค้นเมื่อ June 5, 2011.
12. ↑  "TokiKake's Hosoda, ×××HOLiC's Mizushima Plan Films". Anime News Network. March 28, 2008. สืบค้นเมื่อ August 14, 2009.
13. 1 2 3 4  Miller, Evan (July 17, 2009). "Madhouse – Otakon 2009". Anime News Network. สืบค้นเมื่อ August 13, 2009.
14. 1 2 3 4 5  Desowitz, Bill (December 23, 2010). "Winning the Summer Wars". *Animation World Network*. คลังข้อมูลเก่าเก็บจากแหล่งเดิมเมื่อ 2012-10-17. สืบค้นเมื่อ June 14, 2011.
15. ↑  Sevakis, Justin (December 22, 2009). "Interview: Mamoru Hosoda". *Anime News Network*. สืบค้นเมื่อ December 23, 2009.
16. 1 2  "*Leapt Through Time*'s Hosoda to Direct *Summer Wars* Film". Anime News Network. December 6, 2008. สืบค้นเมื่อ August 13, 2009.
17. ↑  "サマーウォーズ　オリジナル・サウンドトラック / 松本晃彦" [Summer Wars Original Soundtrack / Akihiko Matsumoto] (ภาษาญี่ปุ่น). Oricon. สืบค้นเมื่อ October 29, 2009.
18. ↑  "僕らの夏の夢 / ミューズ / 山下達郎" [Our Summer Dream / Muse / Tatsuro Yamashita] (ภาษาญี่ปุ่น). Oricon. สืบค้นเมื่อ October 29, 2009.
19. ↑  "Mamoru Hosoda's *Summer Wars* HD Teaser Trailer Streamed". Anime News Network. April 8, 2009. สืบค้นเมื่อ August 13, 2009.
20. ↑  "*Summer Wars* Trailer Streamed from *TokiKake* Director". Anime News Network. June 16, 2009. สืบค้นเมื่อ August 13, 2009.
21. ↑  "*Summer Wars* Anime Film's 1st Five Minutes Streamed". Anime News Network. July 29, 2009. สืบค้นเมื่อ August 13, 2009.
22. 1 2 3  "*Summer Wars* Film's 1st 5 Minutes Streamed on YouTube". Anime News Network. July 31, 2009. สืบค้นเมื่อ August 13, 2009.
23. ↑  "*Haruhi Suzumiya* #8–12 Streamed with English Subs". Anime News Network. July 6, 2009. สืบค้นเมื่อ August 13, 2009.
24. ↑  "Kadokawa to Launch *Young Ace* Magazine with *Eva* in July (Update 2)". Anime News Network. March 21, 2009. สืบค้นเมื่อ August 13, 2009.
25. ↑  "サマーウォーズ (1) (角川コミックス・エース)" [Summer Wars (1) (Kadokawa Comics Ace)]. *Amazon.co.jp* (ภาษาญี่ปุ่น). Amazon.com. สืบค้นเมื่อ August 20, 2009.
26. ↑  "Japanese Comic Ranking, August 10–16". Anime News Network. August 19, 2009. สืบค้นเมื่อ August 20, 2009.
27. ↑  "サマーウォーズ (2) (角川コミックス・エース 245–2) (コミック)" [Summer Wars (2) (Kadokawa Comics Ace)]. *Amazon.co.jp* (ภาษาญี่ปุ่น). Amazon.com. สืบค้นเมื่อ March 11, 2010.
28. ↑  "Japanese Comic Ranking, February 1–7 (Updated)". Anime News Network. February 10, 2010. สืบค้นเมื่อ March 11, 2010.
29. ↑  "New *Strike Witches*, *Canaan*, *Koihime Musō* Manga to Launch". Anime News Network. March 25, 2009. สืบค้นเมื่อ August 13, 2009.
30. 1 2  "Summer Wars (DVD) (Japan Version)". YesAsia. สืบค้นเมื่อ February 4, 2010.
31. 1 2  "Summer Wars (Blu-ray) (First Press Limited Edition) (Japan Version)". YesAsia. สืบค้นเมื่อ February 4, 2010.
32. ↑  "Summer Wars Tops Eva as #1 Anime BD in 1st-Week Sales". Anime News Network. March 9, 2010. สืบค้นเมื่อ March 9, 2010.
33. ↑  "News: Laputa, Conan, Summer Wars Vie for Japan's BD Prizes". Anime News Network. January 21, 2011. สืบค้นเมื่อ January 21, 2011.
34. ↑  "Japan's Animation DVD Ranking, March 1–7". Anime News Network. March 9, 2010. สืบค้นเมื่อ March 11, 2010.
35. 1 2  Jeong, Ji-yeon (August 13, 2009). "수학천재소년의 '인류구원' 대장정" [Journey of a Boy Mathematical Genius]. *Herald Media* (ภาษาเกาหลี). เก็บจากแหล่งเดิมเมื่อ 2009-08-21. สืบค้นเมื่อ August 14, 2009.
36. ↑  "《交響情人夢最終樂章 後篇》與《夏日大作戰》在台上映日延後 – 巴哈姆特" [The release date of "Nodame Cantabile: The Final Movement II" and "Summer Wars" are postponed in Taiwan.] (ภาษาจีน). Bahamut Game News Network. April 16, 2010. สืบค้นเมื่อ April 25, 2010.
37. ↑  "ตารางวางจำหน่ายสินค้า DEX เมษายน 2555". ดรีม เอกซ์เพรส. คลังข้อมูลเก่าเก็บจากแหล่งเดิมเมื่อ 2012-05-04. สืบค้นเมื่อ 22 มีนาคม 2555. `{{cite web}}`: ตรวจสอบค่าวันที่ใน: `|accessdate=` (help)
38. ↑  "NY Int'l Children's Film Fest to Host Director Hosoda". Anime News Network. February 15, 2010. สืบค้นเมื่อ March 11, 2010.
39. ↑  "MIT to Host Mamoru Hosoda, Free Summer Wars Screening". Anime News Network. February 11, 2010. สืบค้นเมื่อ March 11, 2010.
40. ↑  "NY Int'l Children Film Fest To Screen Summer Wars". Anime News Network. November 11, 2010. สืบค้นเมื่อ November 11, 2010.
41. ↑  "Funimation Adds Eva 2.0, Hetalia Film, Summer Wars". Anime News Network. July 30, 2010.
42. ↑  Beveridge, Chris (December 2, 2010). "New Summer Wars Theatrical Dates Added". คลังข้อมูลเก่าเก็บจากแหล่งเดิมเมื่อ 2010-12-04. สืบค้นเมื่อ December 3, 2010.
43. 1 2  "Summer Wars Submitted for Oscar Nominations". Anime News Network. November 15, 2010. สืบค้นเมื่อ November 16, 2010.
44. ↑  "Summer Wars is selling out nationwide!". Funimation Entertainment. February 17, 2010. คลังข้อมูลเก่าเก็บจากแหล่งเดิมเมื่อ 2011-02-21. สืบค้นเมื่อ February 20, 2010.
45. ↑  "*Summer Wars* • Un film de Mamoru Hosoda". Eurozoom. 2010-06-09. คลังข้อมูลเก่าเก็บจากแหล่งเดิมเมื่อ 2010-12-04. สืบค้นเมื่อ November 1, 2010.
46. ↑  "Manga to Release *Summer Wars*, *Kamui* in United Kingdom (Updated)". Anime News Network. สืบค้นเมื่อ January 16, 2010.
47. ↑  "Summer Wars Movie Reviews". *Rotten Tomatoes*. Flixster. สืบค้นเมื่อ April 8, 2011.
48. ↑  "Summer Wars reviews". *Metacritic*. CBS Interactive. สืบค้นเมื่อ January 21, 2011.
49. ↑  Schilling, Mark (August 7, 2009). "The future king of Japanese animation may be with us". *The Japan Times*. สืบค้นเมื่อ August 13, 2009.
50. 1 2  Brown, Todd (October 12, 2009). "Sitges 09: SUMMER WARS Review – Todd Brown". *Twitch Film*. คลังข้อมูลเก่าเก็บจากแหล่งเดิมเมื่อ 2009-10-22. สืบค้นเมื่อ October 13, 2009.
51. ↑  Galbraith, Patrick (August 14, 2009). "Otaku2 *Summer Wars* Review". *Otaku2*. สืบค้นเมื่อ October 17, 2009.
52. ↑  "*Summer Wars* Review – Anime News Network". Anime News Network. November 27, 2009. สืบค้นเมื่อ November 27, 2009.
53. ↑  Saltz, Rachel (December 28, 2010). "Movie Review – Summer Wars". *The New York Times*. สืบค้นเมื่อ January 5, 2011.
54. ↑  Debruge, Peter (June 20, 2010). "Variety Reviews – Summer Wars". *Variety (magazine)*. Reed Business Information. สืบค้นเมื่อ January 6, 2011.
55. ↑  Hartlaub, Peter (December 24, 2010). "Summer Wars review – fun and quirky". *San Francisco Chronicle*. สืบค้นเมื่อ January 5, 2011.
56. ↑  Burr, Ty (January 5, 2011). "Summer Wars – Hosoda's fanciful film straddles two worlds". *The Boston Globe*. The New York Times Company. สืบค้นเมื่อ January 5, 2011.
57. ↑  "Japan Box Office: August 1–2, 2009". Box Office Mojo. สืบค้นเมื่อ August 14, 2009.
58. ↑  "South Korea Box Office: August 14–16, 2009". Box Office Mojo. สืบค้นเมื่อ August 25, 2009.
59. ↑  "Singapore Box Office: February 25–28, 2010". Box Office Mojo. สืบค้นเมื่อ March 11, 2010.
60. ↑  Péron, Didier (August 14, 2009). "Mondes en alerte à Locarno". *Libération* (ภาษาฝรั่งเศส). สืบค้นเมื่อ August 14, 2009.
61. 1 2  Vivarelli, Nick (July 29, 2009). "Fiscal crisis richens Locarno lineup". *Variety (magazine)*. สืบค้นเมื่อ August 15, 2009.
62. ↑  "L'animation japonaise à l'honneur du festival du film de Locarno" (ภาษาฝรั่งเศส). Le Point. Agence France-Presse. August 5, 2009. คลังข้อมูลเก่าเก็บจากแหล่งเดิมเมื่อ 2012-04-15. สืบค้นเมื่อ August 13, 2009.
63. ↑  Gavillet, Pascal (August 17, 2009). "Le jury du 62e Festival de Locarno frôle l'académisme". *Tribune de Genève* (ภาษาฝรั่งเศส). คลังข้อมูลเก่าเก็บจากแหล่งเดิมเมื่อ 2009-08-20. สืบค้นเมื่อ August 20, 2009.
64. ↑  "*Summer Wars*, KyoAni, Gundam Win Digital Content Awards". Anime News Network. October 13, 2009. สืบค้นเมื่อ October 13, 2009.
65. ↑  "Sitges 09 announces its complete program and presents the spot". Sitges Film Festival. September 11, 2009. สืบค้นเมื่อ September 23, 2009.
66. ↑  "Moon, Best Feature Film of Sitges 09". Sitges Film Festival. October 11, 2009. สืบค้นเมื่อ October 13, 2009.
67. ↑  "*Summer Wars*, *Sky Crawlers*, *1st Squad* Get Asia Pacific Screen Award Nods". Anime News Network. October 12, 2009. สืบค้นเมื่อ October 12, 2009.
68. ↑  "Asia Pacific Screen Awards 2009 Winners Announced". Asia Pacific Screen Awards. November 26, 2009. คลังข้อมูลเก่าเก็บจากแหล่งเดิมเมื่อ 2012-03-18. สืบค้นเมื่อ June 3, 2011.
69. ↑  "*Summer Wars*, *Vinland Saga* Win Media Arts Awards (Update 3)". Anime News Network. December 3, 2009. สืบค้นเมื่อ December 23, 2009.
70. ↑  "第13回文化庁メディア芸術祭受賞作品を発表！ (12/3)" (ภาษาญี่ปุ่น). Japan Media Arts Festival. December 3, 2009. คลังข้อมูลเก่าเก็บจากแหล่งเดิมเมื่อ 2011-07-08. สืบค้นเมื่อ December 23, 2009.
71. ↑  "*Read or Die* Team's *Welcome to the Space Show* at Berlin". Anime News Network. January 14, 2010. สืบค้นเมื่อ January 16, 2010.
72. ↑  "Celebrating Difference – Generation Programme and Opening Films at Berlin". Berlin International Film Festival. January 13, 2010. คลังข้อมูลเก่าเก็บจากแหล่งเดิมเมื่อ 2010-01-17. สืบค้นเมื่อ January 16, 2010.
73. ↑  "Summer Wars Wins Japan Academy's Animation of the Year". Anime News Network. March 5, 2010. สืบค้นเมื่อ 2010-03-06.
74. ↑  "*Eva 2.0*, *Summer Wars* Win Japan Academy Awards". Anime News Network. December 22, 2009. สืบค้นเมื่อ December 23, 2009.
75. ↑  "38th Annual Annie Nominations". Annie Awards. December 6, 2010. สืบค้นเมื่อ December 7, 2010.
76. ↑  "Funimation to Submit *Summer Wars* for Oscar Nomination". Anime News Network. November 1, 2010. สืบค้นเมื่อ November 2, 2010.
77. ↑  "Your Daily Fix of Oscar: 10/25/10". scottfeinberg.com. October 25, 2010. สืบค้นเมื่อ November 2, 2010.

แหล่งข้อมูลอื่น
---------------

* (ญี่ปุ่น) เว็บไซต์อย่างเป็นทางการของ *ซัมเมอร์ วอร์ส*
* (อังกฤษ) เว็บไซต์อย่างเป็นทางการของ *ซัมเมอร์ วอร์ส* สำหรับอเมริกาเหนือ
* (อังกฤษ) *ซัมเมอร์ วอร์ส* (อนิเมะ) ที่เครือข่ายข่าวอนิเมะ
* (อังกฤษ) *ซัมเมอร์ วอร์ส* ที่อินเทอร์เน็ตมูวีเดตาเบส แก้ไขสิ่งนี้ที่วิกิสนเทศ
* (อังกฤษ) *ซัมเมอร์ วอร์ส* ที่รอตเทนโทเมโทส์
* (อังกฤษ) *ซัมเมอร์ วอร์ส* ที่บ็อกซ์ออฟฟิศโมโจ
* (อังกฤษ) *ซัมเมอร์ วอร์ส* ที่ออลมูวี

| * ด
* ค
* ก
ผลงานของ มาโมรุ โฮโซดะ |
| --- |
| 
* *กระโดดจั้มพ์ทะลุข้ามเวลา* (2006)
* *ซัมเมอร์ วอร์ส* (2009)
* *คู่จี๊ดชีวิตอัศจรรย์* (2012)
* *ศิษย์มหัศจรรย์กับอาจารย์พันธุ์อสูร* (2015)
* *มิไร มหัศจรรย์วันสองวัย* (2018)
* *เจ้าหญิงแห่งเสียงเพลง* (2021)

 |

| * ด
* ค
* ก
รางวัลเจแปนอะแคเดมี สาขาแอนิเมชันแห่งปี |
| --- |
| 
* *กระโดดจั้มพ์ทะลุข้ามเวลา* (2006)
* *เท็กกง คินครีท* (2007)
* *โปเนียว ธิดาสมุทรผจญภัย* (2008)
* *ซัมเมอร์ วอร์ส* (2009)
* *อาริเอตี้ มหัศจรรย์ความลับคนตัวจิ๋ว* (2010)
* *ป๊อปปี้ ฮิลล์ ร่ำร้องขอปาฏิหาริย์* (2011)
* *คู่จี๊ดชีวิตอัศจรรย์* (2012)
* *ปีกแห่งฝัน วันแห่งรัก* (2013)
* *สแตนด์บายมี โดราเอมอน เพื่อนกันตลอดไป* (2014)
* *ศิษย์มหัศจรรย์กับอาจารย์พันธุ์อสูร* (2015)
* *แค่วาดฝันให้โลกสวย* (2016)
* *คืนเป็นระยะสั้นเดินบนสาว* (2017)
* *มิไร มหัศจรรย์วันสองวัย* (2018)
* *ฤดูฝัน ฉันมีเธอ* (2019)

 |

| * ด
* ค
* ก
รางวัลโตเกียวอนิเมะ สาขาแอนิเมชันแห่งปี |
| --- |
| ภาพยนตร์อนิเมะ | 
*มิติวิญญาณมหัศจรรย์* (2002) **·** 
*กันดั้มซี้ด*  (2004) **·** 
*ปราสาทเวทมนตร์ของฮาวล์*  (2005) **·** 
*แขนกลคนแปรธาตุ เดอะมูฟวี่ ฝ่ามิติพิชิตแดนสวรรค์*  (2006) **·** 
*กระโดดจั้มพ์ทะลุข้ามเวลา*  (2007) **·** 
*อีวานเกเลียน: 1.0 กำเนิดใหม่วันพิพากษา*  (2008) **·** 
*โปเนียว ธิดาสมุทรผจญภัย*  (2009) **·** 
*ซัมเมอร์ วอร์ส*  (2010) **·** 
*อาริเอตี้ มหัศจรรย์ความลับคนตัวจิ๋ว‎*  (2011) **·** 
*ป๊อปปี้ ฮิลล์ ร่ำร้องขอปาฏิหาริย์*  (2012) **·** 
*คู่จี๊ดชีวิตอัศจรรย์*  (2013) **·** 
*ปีกแห่งฝัน วันแห่งรัก* (2014) **·** 
*ผจญภัยแดนคำสาปราชินีหิมะ* (2015) **·** 
*เลิฟไลฟ์! ปฏิบัติการไอดอลจำเป็น เดอะมูฟวี่* (2016) **·** 
*รักไร้เสียง* (2017) **·** 
*แค่วาดฝันให้โลกสวย* (2018)
*ยอดนักสืบจิ๋วโคนัน: ปฏิบัติการสายลับเดอะซีโร่* (2019)
*ฤดูฝัน ฉันมีเธอ* (2020)
 |
| อนิเมะโทรทัศน์ | 
*ผ่าพิภพไททัน* (2014) **·** 
*ปิงปองเดอะแอนิเมชั่น* (2015) **·** 
*ชิโรบาโกะ* (2016) **·** 
*ยูริ!!! on ICE* (2017) **·** 
*เคะโมะโนะเฟรนด์ส* (2018)
*Zombie Land Saga* (2019)
*ดาบพิฆาตอสูร* (2020)
 |

| * ด
* ค
* ก
การ์ตูนซีรีส์ที่ตีพิมพ์ลงใน *ยังเอช* |
| --- |
| *ยังเอช* | 

|  |  |
| --- | --- |
| ปัจจุบัน | 
* *กายเวอร์ อมนุษย์เกราะชีวะ* (2009)
* *คุโรซากิ บริษัทรับส่งศพ (ไม่) จำกัด* (2009)
* *คณะประพันธกรจรจัด* (2012)
* *Fate/stay night: Heaven's Feel* (2015)
* *อิซากายะต่างโลก โนบุ* (2015)
* *เดไออิมอน สิ่งที่พบพาน* (2016)
* *ชีวิตขั้นสุดของสุภาพบุรุษแมงดา* (2017)
* *บันทึกคดีเร้นลับของลอร์ดเอลเมลลอยที่ 2* (2017)
* *แผนสมรสไม่สมเลิฟ* (2018)
* *สาวร็อคบรรเลงโลก!!* (2020)
* *Your Forma* (2021)
* *ชูการ์แอปเปิ้ล แฟรี่เทล* (2021)

 |
| 2009–2010s | 
* *การหายตัวไปของนางาโตะ ยูกิจัง* (2009)
* *อิสึกะ* (2009)
* *Multiple Personality Detective Psycho* (2009)
* *เอวานเกเลียน* (2009)
* *เรื่องวุ่น ตระกูลใหญ่* (2009)
* *จะยิงนะค้า!!* (2009)
* *แวมไพร์พันธุ์ลุย* (2009)
* *เกมตอบโจทย์พิชิตฝัน* (2010)
* *อนาเธอร์* (2010)
* *อินาริมนตราสื่อรัก* (2010)
* *Panty & Stocking with Garterbelt* (2010)
* *Shururun Yukiko Hime-chan feat. Dororon Enma-kun* (2010)
* *Fate/Zero* (2010)
* *ลาสต์ เอ็กไซล์: Fam, the Silver Wing* (2011)
* *รีไววัลย้อนอดีตไขปริศนา* (2012)
* *วิธีปั้นสาวบ้านให้มาเป็นนางเอกของผม: Egoistic-Lily* (2013)
* *คิล ลา คิล* (2013)
* *มีศพฝังอยู่ใต้ฝ่าเท้าคุณซากุระโกะ* (2015)
* *Concrete Revolutio* (2015)
* *Busu ni Hanataba o* (2016)
* *Kabukibu!* (2017)
* *Dive!!* (2017)
* *สไตนส์;เกท 0* (2017)
* *The Thousand Musketeers* (2018)
* *ลาสต์ ราวนด์ อาร์เธอร์* (2019)
* *แครอลกับทูสเดย์* (2019)
* *Id:Invaded #Brake Broken* (2019)

 |
| 2020s | 
* *Appare-Ranman!* (2020)

 |

 |
| *ยังเอชอัพ* | 

|  |  |
| --- | --- |
| ปัจจุบัน | 
* *เกมรักศักดิ์ศรีบุตรีดยุก* (2015)
* *คณะประพันธกรจรจัด โฮ่ง!* (2015)
* *แมงมุมแล้วไง ข้องใจเหรอคะ* (2015)
* *เมนูวันนี้ของบ้านเอมิยะ* (2016)
* *หลานจอมปราชญ์* (2016)
* *การล้างแค้นของผู้กล้าสายฮีล* (2017)
* *เลิกแล้วครับ เลิกเป็นผู้กล้าแล้วครับ* (2018)
* *สุดยอดมือสังหารอวตารมาต่างโลก* (2019)
* *Please Go Home, Miss Akutsu!* (2019)
* *I Kept Pressing the 100-Million Button and Came Out on Top* (2020)
* *SK8 Chill Out!* (2021)
* *หน้าร้อนที่ฮิคารุจากไป* (2021)

 |
| จบ | 
* *คุณแม่ที่มีสกิลพื้นฐานเป็นการโจมตีหมู่ แถมยังเบิ้ลได้แบบนี้ชอบไหมจ๊ะ* (2017)
* *The Deer King* (2021)

 |

 |